ΠΡΟΣΩΠΑ// 16 Μαρτίου 2018\nΟ αγαπημένος ηθοποιός μιλά στο Thrive Global για τις μικρές καθημερινές συνήθειες που του εξασφαλίζουν την ευεξία και ισορροπία που αναζητά.\nΑποστόλης Τότσικας: Παίρνω λίγο το χρόνο μου γιατί δυσκολεύομαι να ξυπνήσω. Το βράδυ για να χαλαρώσω βλέπω συνήθως κάποια ξένη σειρά.\nΑΤ: Πολύ καλή αν και τα τελευταία 2,5 χρόνια που έχουν έρθει στη ζωή μας τα παιδιά ο συνεχής ύπνος είναι για μένα μια πολυτέλεια. Βέβαια ποτέ δεν είχα ανάγκη ούτε ήθελα να κοιμάμαι πολύ γιατί εκτός του ότι νιώθω ότι χάνω την ημέρα μου οι 7 ώρες ύπνου μου είναι υπερ αρκετές. Οπότε όταν το καταφέρνω την επόμενη μέρα νιώθω πραγματικά ξεκούραστος και γεμάτος ενέργεια.\nΑΤ: Η γυμναστική. Κάνω καθημερινά cross training ή Pilates ή οτιδήποτε άλλο είδος άσκησης νιώθω ότι μου προσφέρει την ευεξία που έχω ανάγκη για να αντιμετωπίσω τις υποχρεώσεις της ημέρας μου. Η γυμναστική είναι η ενέργειά μου. Ακόμα και όταν είμαι κουρασμένος θα πιέσω τον εαυτό μου να γυμναστεί γιατί η ευεξία που νιώθω μετά γεμίζει κυριολεκτικά τις μπαταρίες μου.\nΑΤ: Προσπαθώ να έχω πάντα ένα πρόγραμμα γιατί με βοηθά να αποπερατώνω την ημέρα μου χωρίς πολύ άγχος.\nΑΤ: Όταν πρέπει ναι. Αν όμως έχω την δυνατότητα μου αρέσει να χάνομαι και να ξεχνιέμαι στον χρόνο.\nΗ ευεξία που νιώθω μετά τη γυμναστική γεμίζει κυριολεκτικά τις μπαταρίες μου.\nΑΤ: Γενικά δεν εξουθενώνομαι εύκολα. Ίσως γιατί μεταξύ άλλων μου αρέσει πάρα πολύ αυτό που κάνω. Η τελευταία φορά που ένιωσα ψυχολογική κυρίως εξουθένωση ήταν πριν αρκετά χρόνια όταν υπηρετούσα στον στρατό.\nΑΤ: Η αποτυχία είναι πάντα σχετική. Αλλά προσωπικά και λόγω της δουλειάς μου έχω μάθει ότι ακόμα και από το «λάθος» πάντα κάτι κερδίζεις. Οπότε αυτή είναι και η αντίληψη που έχω υιοθετήσει τα τελευταία χρόνια στη ζωή μου προκειμένου να αντιμετωπίζω καθετί αρνητικό προς όφελός μου και να μην το βάζω ποτέ κάτω.\nΑΤ: Γενικά έχω ικανότητες multitasking και τις χρησιμοποιώ για απλά καθημερινά πράγματα. Στα σοβαρά όμως και σε εκείνα που θέλω να συγκεντρωθώ προκειμένου να έχω το καλύτερο δυνατό αποτέλεσμα ακολουθώ πάντα τον κανόνα “one step at a time”.\nΑΤ: Ναι! Το έχω συνέχεια δίπλα μου και δεν το κλείνω ποτέ. Είναι φορές βέβαια που νιώθω ότι θέλω να απεξαρτηθώ από αυτό αλλά το κινητό σήμερα είναι μεταξύ άλλων ένα βασικό εργαλείο της δουλειάς μας οπότε δεν είναι πολύ εύκολο. Αλλά το προσπαθώ.\nTG: Αν αναπάντεχα βρεις 15 λεπτά μέσα στη μέρα σου τι κάνε��ς;\nΑΤ: Μπορεί να παίξω λίγη κιθάρα ή να δω κάποιο επεισόδιο ξένης σειράς που έχω αφήσει στη μέση.\nΑΤ: Θέλω να κάνω όσα περισσότερα ταξίδια και να γνωρίσω άλλους πολιτισμούς.\nΑΤ: “Ό,τι είναι να γίνει θα γίνει.” Νιώθοντας πάντα σιγουριά για τον εαυτό μου και τις δυνάμεις μου με βοηθά να ξορκίζω το κακό που δεν εξαρτάται από μένα.


Σπυρίδων Κ. Σούλης – ΑΕΙΡΟΥΣ – Ελληνικό Κέντρο Συνέργειας – Προάσπισης Πολιτισμού\nΣπυρίδων Κ. ΣούληςIppo2022-03-14T12:00:37+02:00\nΣπυρίδων Κ. Σούλης | Ερμής Σούλης Σκιαδόπουλος | Πέτρος Σ. Ανώνυμος | Αγγελική Σκιαδοπούλου | Γρηγόρης Παναγάκος\nΑΕÍΡΟΥΣ όπως E = mc² και ακόμη πιο πέρα…\nΤο – α – το στερητικόν…\nΜείζων δεν τούτων η αγάπη\nΗ πολιτική ως απάτη\nΤην καταστροφή όταν θωρώ\nΚυριακή των Βαΐων 1826\nΑπόσπασμα από τον Ύμνο στην Ελευθερία\nΠαρακολουθώ την διαδοχή των γενεών…\nΑλλάζουν τα σχήματα, οι μορφές, οι όψεις, τα σώματα.\nΗ υπόσταση οδεύει.\nΜέσα στον χρόνο, στο άχρονο, κινείται, επιλέγει, ζυμώνεται, εξελίσσεται, όταν\nαναγνωρίζει και αποδέχεται ως Κύριο της Ύπαρξης τον αναστάντα Λόγο\nΧριστό μετά της Πανάγιας Μητρός. Και την μία βουλή, το ένα θέλημα. Την\nβουλή του Πατρός.\nΑκατάλυτη η ισχύς της εντολής «Αγαπήσεις Κύριον τον Θεόν σου εξ όλης της\nψυχής σου και εξ όλης της καρδίας σου και εξ όλης της ισχύος …και τον\nπλησίον σου ως εαυτόν».\nΓεγονός η ένωση! Άρχει πάντων.\nΣαστισμένος ο άνθρωπος κοιτά εν μέσω των συγκρούσεων, στη δίνη των\nγεγονότων που γεννά η παλαιά του κίνηση, ο διαχωρισμός.\nΣτάσεις και αντιστάσεις ορίζουν το μέγεθος της σύγκρουσης. Συγκρούεται ο\nάνθρωπος δημιουργός με το δημιούργημά του! Πληθώρα συστημάτων\nανακυκλώνουν την έλλειψη, το ατελές, για να στοχεύει Εσέ, το τέλειον.\nΚαι συνεχίζει, οδεύει, δημιουργεί.\nΚαι η Κρίσις ηχεί!\nΟ παράκλητος, το Πνεύμα της αληθείας, Συ αγαπημένε Διδάσκαλε, ελέγχεις,\nΚαι η διαδοχή των γενεών οδεύει μέχρι τέλους…\nΔόξα σε Εσέ Κύριε Χριστέ η Θεός. Δόξα σε Εσέ Πανάγια Μητέρα.\nΤα τέκνα ανυμνούν.\n12η Δεκεμβρίου 2019, σήμανε η έναρξη συνεργασίας της ΑΕΊΡΟΥΣ με τον διαδικτυακό ραδιοφωνικό σταθμό Poets-Radio που εξέπεμπε από την Κωνσταντινούπολη και η εκπομπή Ταξίδι Επιστροφής ήχησε. Είκοσι δύο αλληλένδετες εκπομπές – σταθμοί μαρτυρούν την συνέχεια. Στις Δράσεις μπορείτε να ακούσετε σε τακτά χρονικά διαστήματα, με συγκεκριμένη χρονική ακολουθία, όλες τις εκπομπές. Κάθε ανάρτηση θα παρουσιάζει και το ηχητικό αρχείο μίας εκπομπής. Σύμφωνα με το σημείωμα παρουσίασης της εκπομπής Ταξίδι Επιστροφής αναφέρω:\nΣτον σταθμό των ποιητών, των δημιουργών, ο Σπυρίδων Σούλης ιχνηλατεί την οδό επιστροφής.\nΕνθυμείται…, σημαίνει…, κρούει…, ανιχνεύει…\nΤην αιώνια, αρχαία, διαρκή, εξελισσόμενη, πολυποίκιλη ζώσα σχέση…\nΚαθότι τα πάντα είναι σχέσεις στον Κόσμο, στο ορατό και αόρατο σύμπαν της δημιουργίας.\nΥπακούουν σε νόμους, αμετάπτωτους.\nΗχούν την ενότητα, την αληθή ουσία των πραγμάτων.\nΤην ένθεη φύση μας.\nΕκεί γεννάται η αληθής ελευθερία.\nΤο ταξίδι επιστροφής ξεκινά με μία τριλογία/αφιέρωμα στην δημιουργό Αικατερίνη Σιδέρη και στο αφανές έργο της.\nΕπόμενος σταθμός η μέγιστη εορτή των Θεοφανείων…\nΈπεται η Μακεδονία. Ως τα σημεία των καιρών επιτάσσουν.\nΑπό Βορά προς Νότο η διαδρομή, από Ανατολή προς Δύση θα ταξιδέψουμε στην Ελλάδα.\nΑπό την Άπειρο Γαία μέχρι την Γαύδο.\nΑπό τα Διαπόντια νησιά και τη Σχερία το νησί των Φαιάκων, στο Καστελόριζο, στην Ρω, στην Κύπρο.\nΑπό τον Πόντο στη Magna Graecia.\nΣτους ήχους, στις μελωδίες, στα χρώματα, στις γραφές, στους λόγους ποιητών, δημιουργών, που προσφέρουν την πνοή του πνεύματός και της ψυχής τους. Μετέχουν…\nΚαι ακόμη πιο πέρα…\nΚαι άνθρωποι, αδελφοί, Μουσική, Δρώμενα,.\nΚι ακόμη πιο βαθιά…\nΣτην ιστορία την ανείπωτη.\nΑπό τον δήμο, τον λαό. Όπου Λας σημαίνει πέτρα.\nΚι ακόμη πιο μακριά…\nΠέρα από τα όρια…\nΌπου πνέει ελευθερία.\nΜε την ευχή η ζώσα σχέση, εδώ, εκεί, παντού, να λειτουργεί.\nΜυστικά και φανερά.\nΝα καλεί, να συνεγείρει τον κοινό εαυτό.\nΣτον κοινό σκοπό.\nΜε τόλμη, παρρησία, σεβασμό, αγάπη.\nΟ Δίδυμος, γνήσιος εκφραστής της επιστήμης, απουσίαζε στην πρώτη εμφάνιση του αναστάντος Ιησού.\nΉθελε να ιδεί και τα χέρια του εις τον τύπον των ήλων να θέσει.\nΚι όμως δεν τα έθεσε.\nΠίστεψε, και τον θείο λόγο διεμοίρασε στην Ανατολή, μαρτύρησε.\nΑιώνες ήλθαν, μετρήθηκαν πολλοί…\nΚι ο Γαλιλαίος, χίλια χρόνια μετά τον μύστη Πυθαγόρα, προσέκρουσε στην στενότητα και σκληροκαρδία της εποχής.\nΕξουσίαζε και όριζε η δύσμοιρη, η ανίερη εξέταση, μέσα στην πλάνη των εκπροσώπων το εύρος της αλήθειας, την σχέση Θεού κι ανθρώπου.\nΚι όμως η γη εκινείτο…\nΚαι η ρήση Του ζωντανή, ενεργής, ηχεί ισχυρά:\nΕγώ και ο Πατήρ εν εσμέν.\nΚαι ο ένθεος άνθρωπος ως Λόγος πράττει!\nΙδού η ελευθερία.\nΣτοίχειωσε η πολιτεία!\nΣτοιχειά πολλά ξενικά, καλικάντζαροι, δαιμόνια, τελώνια, αερικά μ’ ανθρώπινες μορφές το δένδρο πριονίζουν.\nΆτακτα κυμβαλίζουν, τραγουδούν «παλιά μου τέχνη κόσκινο».\nΚι άλλα ντυμένα Ροβεσπιέροι υποκρισία σπέρνουν σπουδαιοφανώς, σφουγγοκωλάριοι συνεπείς της ατιμίας.\nΚι άλλα τους «λογικούς» πειράζουν, κι εκείνοι υποκύπτουν…\nΠταίει λένε ο κακός μας εαυτός, ο κακός μας ο καιρός.\nΝ’ αλλάξουμε, να γίνουμε άλλοι, σαν τους πολλούς κι εμείς…\nΛησμονούν ως «ευφυείς» ότι τροφή των ανοήτων είναι η κολακεία, και τσιμπολογούν ένα μεζέ..\nΣπεύδουν οι Αρχάγγελοι. Μιχαήλ, Γαβριήλ, Ραφαήλ, Ουριήλ…\nΜα πώς κρατεί το δένδρο ακόμη!\nΘαύμα θάναι, λέγει ο «σοφός» λαός, υπόδουλος της εξουσίας.\nΌπως αμετανόηττος, ανόητος, άθεος, ανίερος, ανόσιος, ασεβής και λοιποί λειψοί…\nΔιερωτάται ο ένθεος, ο ευσεβής, ο νοήμων:\nΠώς άραγε αυτό συνέβη;\n– Οι ανίεροι, ανόσιοι, οι ασεβείς, τόσοι πολλοί!\n– Ποιά μοίρα τραγική ώρισε την κατάληξη;\n– Πώς ο λειψός την έλλειψη πληρότητα ονομάζει και διακινεί;\n– Mην άρχει η πλάνη;\n– Είδωλον υψώθη; Λατρείαν έχει;\n– Τα ηνία η σύγκρουσις κρατεί;\n– Ο Άναρχος σιγά;\n– Αν δεν σιγά, πώς επεμβαίνει;\nΚαι ο χορός απαντά:\n– Πνεύμα ο Άναρχος.\n– Aεί παρών.\n– Πνέει πνοή Ψυχής.\n– Των ανίερων, ασεβών και ανοήτων συ παρέδωκες την σκυτάλη.\n– Των ασεβών, ανίερων και ανοήτων το λειψόν, το πλήρες αγνοεί.\n– Των ανοήτων, ανίερων και ασεβών η μοίρα εκρίθη.\n– Συ, εφύλαξες με αγάπη, πίστη, σεβασμό τα ιερά και όσια στην ψυχή σου;\n– Πράξεις και απραξία ορίζουν το πεπρωμένο.\n– Η απραξία όμοια ανίερη, ασεβής ως των ανοήτων η πλάνη.\n– Είν’ ιερά τα έργα σου;\n– Η αγάπη θεμέλιο πρώτο, μεσαίο, ύστερο;\n– Κι αν η ιδιοτέλεια στην καρδιά σου εισπηδά, λειψή είν’ η αγάπη, γιατί μετράς, διαιρείς,\nπροσθαφαιρείς, λογίζεσαι το κέρδος…\n– Αγάπη ας είναι η σκέψη σου, ο λόγος προσευχή, η πράξη ευλογία.\n– Η νόηση δεν αρκεί μόνη της να αγαπήσει.\nΑμετανόητος = ο στενόμυαλος, ο εμμένων σε λάθος τρόπο σκέψης, ο αρνούμενος να αλλάξει νόηση, τρόπο σκέψης, νοοτροπία, τρόπο του νοείν.\nΑνόητος = ο στερούμενος νόησης.\nΆθεος = Ανόητος, αμετανόητος (συγχέεται με τον άθρησκο, νοηματικώς είναι προϊόν πλάνης καθότι οι πάντες ένθεοι και τα πάντα εν πάσι Θεός).\nΑνίερος = ο στερούμενος ιερών, αίσθησης ιερότητος.\nΑνόσιος = ο στερούμενος οσιότητος και μη σεβόμενος τα όσια.\nΑσεβής = ο στερούμενος σεβασμού.\nΛειψός = ελλειπής.\nΤεχνιέντως, άλλως ως απότοκος φόβου του ανερμήνευτου μυστηρίου ενανθρωπίσεως του Λόγου εις άρσεν και θήλυ, εισήχθη η έννοια της μετάστασης και το θαυμαστό γεγονός της ανάστασης της Θεοτόκου εμμέσως απεσιωπήθη. Εγένετο δεκτή και διεκηρύχθη στους πιστούς η ανάληψη, λόγω μη εύρεσης του σώματός Της, αλλά οι κτήτορες του χειροποίητου ναού εστόχευσαν στην κοίμηση. Κι όμως εντός της ψυχής των Ελλήνων η γνώσις, πίστις και αγάπη προς την Θεομήτορα ως ισότιμη, ισάξια και άρρηκτα, αδιαίρετα ενωμένη με τον Λόγο Χριστό Πάσχα του καλοκαιριού έθεσε. Και υμνεί εγκώμια Μεγάλης Παρασκευής, λιτανεύει επιτάφιο, ευχαριστεί, δοξολογεί, τιμά. Η θηλεία αρχή ζώσα στην ψυχή των Ελλήνων εκδηλώνει την παρουσία της ως μαρτυρούν οι στίχοι των εγκωμίων:\n«Η αγνή εν τάφω, κατετέθεις βαβαί,\nκαι κυήσασα αφράστως επί γης…\n…Βάτον εν Σινά, ακατάφλεκττον\nείδε σε πάλαι,\nΜωυσής γαστρί σου το θείον πυρ,\nως χωρήσασα αφλέκτως Μαριάμ…\n…Νόμοι εν σοι, οι της φύσεως\nσφόδρα παραδόξως καινίζονται,\nως κυήσασα Θεόν Εμμανουήλ…\n…Αι γεννεαί αι πάσαι, ύμνον την ταφήν\nσου προσάγουσι Παρθένε…\n…Η γη πανηγυρίζει, ο ουρανός χορεύει,\nσου άνω αιρομένης…»\n(οι στίχοι επελέγησαν από πρώτη, δεύτερη και τρίτη στάση)\nΧρόνια πολλά, καλά κι ευλογημένα σε όλες και όλους.\n«΄Ω Έλληνες! Ώ τέκνα μου! Πού με αφήσατε;\nΠώς δεν σας πονεί δι’ εμέ; Διατί μ’ επαρατήσατε;\nΔιατί φεύγετε και δεν επιστρέφετε πλέον;\nΤι σας έκαμα και δεν μ’ ενθυμείσθε;\nΕις τι σας έβλαψα και δεν με αγαπάτε;\nΠοία μήτηρ εστάθη δυσχερεστέρα από εμένα;\nΤι ούν αγαπητοί; Τι στοχάζεσθε; Τι αποφασίζετε;»\nΕίναι η πατρίς όπου φωνάζει εις τέτοιον τρόπον.\nΑπόστολος Παύλος, Προς Κορινθίους Α13\nΚάποτε η χάρη κοσμούσε την ψυχή μας.\nΚαι η ευλογία διεχέετο, κατεκρμήνιζε ό,τι σαθρό, πλαστό, απατηλό, συνάμα δημιουργούσε.\nΉταν ο ανακαινισμένος άνθρωπος, ο αδελφός.\nΗ αγάπη ως αποκαλυπτόμενη Αρχή, δίδασκε σεβασμό, νουθετούσε, κάλυπτε με την ισχύ της, ένωνε ό,τι κεχωρισμένα εκινείτο, μετουσίωνε, αναβίβαζε, ελευθερία δώριζε.\nΚαι οι οφθαλμοί καθαροί άκουαν τους ήχους, και τα ώτα ανοικτά το φως εώρων.\nΑγάπη που εκρύφθης;\nΠοιος σε διώκει;\nΠου κείνται οι αδελφοί;\nΜην είν’ η νόηση τόσο ισχυρή, ομού μετά της πλάνης;\nΜην ήταν ψέμα η αλήθεια;\nΚι η αναγνώριση, το βίωμα, άγγιγμα το Προμηθέα, μην έπλασε η φαντασία;\nTo Κράτος και η Βία όμως είναι εδώ, φύλακες φοβεροί.\nΚαι τα όρνεα, νύκτα τα σωθικά μου κατατρώγουν.\nΠοιός άραγε έχει το σθένος να ελευθερώσει;\nΝα κόψει τα δεσμά, που με κρατούν όμηρο του εαυτού μου;\nΚούφια λόγια, αλαλαγμοί κενοί ζωής σήψη μεταφέρουν.\nΘαυμαστά επιτεύγματα κομπορρημονούν, γνώστες ασχημονούν, ραδιουργούν, μίσος διακινούν.\nΏ! Πτώση αιφνίδια.\nΠότε η έναρξή σου; Πού το τέλος;\nΗ άνοδος; Η επιστροφή; Η ένωση και πάλι;\nΜη νέκρωσε το είναι;\nZωή, τον θάνατο συγχώρα.\nΣ’ εσέ προσεύχομαι Πατέρα και Θεέ, υιούς και θυγατέρες ελέησε.\nΤη συγχώρεσή Σου εμφύσα, ίνα η Ζωή θριαμβεύσει, το πνεύμα αναστηθεί, το σώμα της πατρίδος αναπνεύσει.\nΠνοή Αγάπης εσέ καλώ.\nΠνεύσε, πνεύσε, πνεύσε!!!\nΤο ψεύδος παρουσιάζεται ως αλήθεια,\nτο θράσος ως θάρρος,\nη ιδιοτέλεια ως προσφορά,\nη υποκρισία ως ευθύτητα,\nη αγένεια ως δικαίωμα,\nη ασέβεια ως καθήκον,\nο φανατισμός ως πίστη,\nη ανομία ως θεσμός,\nη ανικανότητα ως προσπάθεια,\nη αδιαφορία ως στάση,\nη πολυλογία ως έκφραση,\nη μειοψηφία ως πλειοψηφία,\nο δόλος ως τέχνασμα,\nη ανοησία ως στρατηγική,\nη θεωρία ως πράξη\nΤο προσωπείον πίπτει. Αυστηρή η αλήθεια.\nΗ Δημοκρατία ελλείπει!\nΤους πολίτες αναζητά αυτήν να οικοδομήσουν.\nΜέγιστη ευθύνη ο ιδιώτης μέτοχος της πόλης να γενεί.\nΠοιός άραγε θα οδηγήσει;\nΜόνον εμείς ως Έν.\nΆραγε ποιό μέγεθος επικείμενης καταστροφής ή αισθητού κινδύνου θα ήταν τόσο ισχυρό, ώστε σε βάθος να μας συγκλονίσει;\nTην μετατόπιση, την μεταλλαγή να φέρει, στις ιδέες, στις σκέψεις, στον λόγο, στην εκ νέου ιεράρχιση αξιών και αναγκών, στην δράση, στην εκδήλωση του θείου Εαυτού;\nΤόσο δέσμιοι της φθοράς;\nΜήπως την προφητείαν έδωκες, να την αποφύγω; Και μην την εκπληρώσω.\nΔημιουργία μας η «φυλακή».\nΚαθήκον αρχαίο η ελευθερία, ομού μετά του σεβασμού, της ιερότητος, του\nΘείου, της πίστης και αγάπης στον κοινό σκοπό, της πόλης, της πατρίδος το συμφέρον πάνω απ’ όλα.\nΤην ανάγκη κάμνω προσευχή.\nΕυλόγησον κι ελέησον Θεέ.\nΗ πλάνη αργεί να διαλυθεί. Είναι τόσο ισχυρή;\nΌποιους νόμους κι αν εκίνησα, συγχώρα. Απάλυνε την πορεία…\nΜάννα τα τέκνα σου προστάτεψε.\nΚι γω δι’ εσέ…\nΥπόσχεση δεν τολμώ να φέρω.\nΑς είναι ο λόγος πράξη, η σχέση ζωντανή.\nΕσέ Θεέ εντός μου αναγνωρίζω. Στον άνθρωπο αδελφό μου.\nΑδελφέ, μη φοβού.\nΟ θάνατος, ζωή χαρίζει.\nΟ σπόρος αυτό δεικνύει.\nΣταχυολογούμε εκ της Καινής Διαθήκης καλό χερόβολο και επισημαίνουμε:\n(Ιωαν. ΙΔ΄ 26) «…ο δε παράκλητος, το Πνεύμα το Άγιον ο πέμψει ο πατήρ εν τω ονόματί μου, εκείνος υμάς διδάξει πάντα και υπομνήσει υμάς πάντα ά είπον υμίν…»\n(Ιωάν. ΙΣΤ΄ 7-14) «…συμφέρει υμίν ίνα εγώ απέλθω. Εάν γαρ εγώ μη απέλθω, ο παράκλητος ουκ ελεύσεται… και ελθών εκείνος ελέγξει τον κόσμο περί αμαρτίας και περί δικαιοσύνης και περί κρίσεως… έτι πολλά έχω λέγειν υμίν, αλλ’ ου δύνασθε βαστάζειν άρτι. Όταν δε έλθει εκείνος, το Πνεύμα της αληθείας οδηγήσει υμάς εις πάσαν αλήθειαν. Ου γαρ λαλήσει αφ’ εαυτού αλλλά όσα αν ακούση λαλήσει, και τα ερχόμενα αναγγελεί υμίν. Εκείνος εμέ δοξάσει, ότι εκ του εμού λήψεται και αναγγελεί υμίν…»\n(Πράξεις Β΄ 1-13) « Και εν τω συμπληρούσθαι την ημέραν της πεντηκοστής, ήσαν άπαντες ομοθυμαδόν επί το αυτό… και επλήσθησαν άπαντες Πνεύματος Αγίου…εξανίσταντο δε πάντες και εθαύμαζον…, έτεροι δε χλευάζοντες έλεγον ότι γλεύκους μεμεστωμένοι εισί.».\nΕορτάζοντες την Πεντηκοστή εν μέσω οικονομικής κατοχής, οι ορθόδοξοι νεοέλληνες, συνωστιζόμενοι στα πρακτορεία εμπορίας ελπίδος προσδοκούν, όπως ο joker της τράπουλας (γλωσσικό δάνειο από την ιταλική λέξη «trappola», που σημαίνει παγίδα και δόλος) ευμενώς διανείμει τον πλούτο.\nΟι υπομνήσεις του Θεανθρώπου λησμονήθησαν από πολλούς, οι λόγοι Του παρερμηνεύθησαν, η έμπρακτη διδαχή Του αμφισβητήθηκε. Και όμως ο εν αρχή Ων και σκηνώσας εν ημίν Λόγος είναι παρών, διαρρηγνύων τα στενά όρια της κατεστημένης αντίληψης, ώστε η Πεντηκοστή ως διαχρονικό γεγονός κοινωνήσει το Πνεύμα της αληθείας στους πιστεύοντες και αγαπώντες τον πλησίον ως εαυτόν Θεόν.\nΖωντανοί μάρτυρες των υπομνήσεων, οι έλληνες συγκρούονται, ποιόν από τους δύο κυρίους θα υπηρετήσουν. Πλην όμως ουδείς δύναται δυσί κυρίοις δουλεύειν (Ματθ. Στ΄24).\nΚαι η σύγκρουσις μεγεθύνεται!\nΙδεολογίες σαθρές, αγοραίες αντιλήψεις κενές αληθείας, πεποιθήσεις ψευδείς κατεδαφίζονται. Και οι οπαδοί πασχίζουν μεσ’ τα ερείπια της πλάνης τους δια της ταρίχευσης αυτήν να συντηρήσουν.\nΗ οικονομία «άρχει». Κυριαρχεί ως έννοια, αντηχεί ακατάπαυστα στον δημόσιο και ιδιωτικό διάλογο. Ουδείς όμως από τους εντεταλμένους και φιλοδοξούντες τον λαό να υπηρετούν ιθύνοντες ομολογεί, τουλάχιστον δημοσίως, ότι η νομή απωλέσθη και ο οίκος κινδυνεύει. Ποίος εξ αυτών θα τολμούσε άραγε, καθότι ως γνωστόν θέλει αρετή και τόλμη η ελευθερία, αλλά ακόμη και αν τολμούσε, ποίος εκ των πολιτών θα τον πίστευε με δεδομένη την απώλεια αξιοπιστίας των αντιπροσώπων; Πόσοι άραγε εκ των πολιτών φέρουν συνείδηση των κινδύνων, που απειλούν την Πατρίδα; Πόσοι διατίθενται να θυσιάσουν τα ιδιοτελή συμφέροντά τους για το κοινό όφελος; Ζει η Πατρίδα εντός της ψυχής των Ελλήνων πολιτών; Ποίος ο άξιος οδηγός, ο εμπνέων με το παράδειγμά του; Ποία η πηγή της έμπνευσής του; Είναι η πίστις ζώσα και ενεργής;\nΟ Έλλην, ο γραικός, ο ρωμιός, ο ποιήσας την ζεύξη του ελληνικού πνεύματος με την διδαχή του Ιησού, ο δωρίσας δείγματα τελειότητος μέσα από το Ομηρικό έπος, το κάλλος του αρχαιοελληνικού πολιτισμού, την τραγωδία, τους απαράμιλλους νικηφόρους αγώνες ενάντια στην βαρβαρότητα, τα κείμενα και τους ύμνους της ορθόδοξης Ρωμανίας, τις τέχνες, την νομοθεσία, την διοικητική και στρατιωτική οργάνωση της πολυεθνικής, αλλά μονοπολιτισμικής αυτοκρατορίας, ο μεθύσας από τ’ αθάνατο κρασί του ’21 «αναρχικός» κατά την ανίερη συμμαχία, ο οραματιστής μακεδονομάχος των βαλκανικών πολέμων, ο αήττητος «μαύρος» καβαλάρης της Μ. Ασίας, ο ακάματος μαχητής της γενιάς του ’40, ο ανώνυμος Διγενής της Κύπρου, αλλά συνάμα και ο διαρκώς υποκύπτων στην γοητεία της δολερής διχόνοιας αγωνιά, αναζητά την οδό που άγει στην ελευθερία, τον βηματισμό του να συντονίσει, τα δεσμά της δουλείας να λύσει και να δημιουργήσει.\nΜεγίστη η πρόκληση των καιρών.\nΗ υπόμνηση της Πεντηκοστής όσο ποτέ άλλοτε καλεί άπαντες ομοθυμαδόν επί το αυτό να στραφούν προς τον ενοικούντα Λόγο, αγαπώντες Κύριον και Θεόν εν όλη τη καρδία και εν όλη τη ψυχή και εν όλη τη διανοία (Ματθ. 22, 36-40). Η αποκαλυπτόμενη νομοτέλεια υπέρβασης των ορίων, από την οποία όλοι οι προφήτες και ο νόμος κρέμανται, αλλά και κάθε ευσεβής και υψηλός στόχος, θέτει ως λειτουργική προϋπόθεση την ομοψυχία και την ακέραια αγάπη, ώστε το θαυμαστό γεγονός της ελεύσεως του Αγίου Πνεύματος επέλθει στην ανθρώπινη υπόσταση.\nΣτον αντίποδα της αποκαλυφθείσης νομοτέλειας, η οποία πάντοτε ενέπνεε και δώριζε την ελευθερία, ως καρπό θυσιαστικών αγώνων, κείται η μερικότητα, η μικροψυχία, η διάνοια, η γνώση, η οποία είθισται να φυσιούται, η ερμηνεία του ορατού και αόρατου κόσμου με υλικούς όρους, οι δάνειες ιδεολογίες.\nΗ πορεία των Ελλήνων στο χώρο και τον χρόνο, αλλά και πέρα από αυτόν είναι μία διαρκής σύγκρουση μεταξύ των, αλλά και με υπέρτερες, κατά τα ανθρώπινα μέτρα και σταθμά αλλότριες δυνάμεις. Το τελικό αποτέλεσμα, είτε ως επακόλουθο ήττας κατά τα φαινόμενα είτε ως ένδοξης νίκης, ήταν πάντοτε νικηφόρο. Η διασπορά της ελληνικής σκέψης, της ελληνικής γλώσσας, του πολιτισμού σε όλες τις εκφάνσεις του, στην φιλοσοφία, την πολιτική, την τέχνη, την επιστήμη, την ιατρική, την πολεμική τακτική, καθώρισε και καθορίζει τις κοινωνίες των ανθρώπων μέχρι σήμερα.\nΗ μεγίστη πρόκληση των Ελλήνων νομοτελειακά πλέον είναι η τελειότητα, όχι ως μερική, πρόσκαιρη έκφραση της ανθρώπινης εξωτερίκευσης, αυτήν ήδη έχουμε προσφέρει, αλλά ως πραγμάτωση του ποθούμενου, ήτοι της διαρκούς ελευθερίας, η οποία νοείται μόνον ως άρρηκτη ενότητα και εκδήλωση του δημιουργικού Λόγου.\nΗ αποτύπωση της καινής κτίσης, της νέας κοινωνίας των ανθρώπων μόνον ως πραγμάτωση της κοινωνίας του Αγίου Πνεύματος δύναται να επέλθει. Οι επιλογές ενός εκάστου απλώς καθορίζουν την σχέση μας με τον ενοικούντα, πανταχού παρόντα Πατέρα Θεό και την νομοτέλεια, που θέτουν σε κίνηση τόσο στον χώρο και τον χρόνο όσο και στο άχωρο και άχρονο.\nΗ Ελλάς ως μνημόνευσε συγκινημένος ο ναύαρχος Χριστίδης είναι ιδέα. Και οι ιδέες ως γνωστόν δεν έχουν σύνορα, οι φέρουσες δε πυρήνα τελειότητος δεν αποθνήσκουν.\nΚαλή κι ευλογημένη Πεντηκοστή στους εγγονούς του Προμηθέα και σ’ ολόκληρο τον ελληνικό λαό (λας = πέτρα).\n«… Εκείθε με τους αδελφούς, εδώθε με το Χάρο!»\nΚι όμως εζύγωσεν ο καιρός,\nτης λεφτεριάς ο πόθος να πυρώσει,\nαμόλυντες καρδιές μ’ αρματα χρυσά να ζώσει…\nΚι ο Λόγος ρομφαία πύρινη\nκραδαίνει και σαλπίζει:\nΚι από κοντά σιμώνουν όλοι.\nάλλοι τους είπαν,\nμικροί και φοβισμένοι καθώς ζυγιάζονται μαζί τους\nκαι δεν μπορούν ν’ αφουγκραστούν τον ήχο της ψυχής τους.\nΜα μια είν’ η Ψυχή έλληνα, πατριώτη, αδελφέ,\nΝάσου εμπρός στέκει η λεφτεριά.\nΜην αργείς, σπεύσε!\nΚαι η κλαγγή των ιδεών αστράφτει,\nφωτιά παίρνει η ψυχή.\nΤρόμος πιάνει τ’ ασκέρι,\nσκορπίζει μεσ’ την αλλοφροσύνη.\nΜα ποιοί ΄νε τούτοι οι ρωμιοί;\nως χθές ραγιάδες το γρόσι δεν επροσκυνούσαν;\nΚοιτά ο φράγκος σύμμαχος, απορεί κι αυτός,\nυπολογίζει… μάταια όμως.\nΦωτιά όλος ο ντουνιάς,\nΛες κι ανοίξαν οι ουρανοί.\nΑρχάγγελοι ηγούνται, στρατιές αγγέλων.\nΚι απο σιμά προφήτες, μάρτυρες, όσιοι και άγιοι,\nπατέρες, ασκητές, καλόγεροι, παπάδες, λαϊκοί,\nάρχοντες, καραβοκύρηδες, ψαράδες, τσοπαναραίοι.\nΞυπόλυτοι οι πιο πολλοί και πεινασμένοι.\nΜα δεν λογούν.\nΗ ιαχή σχίζει τον αγέρα.\nΒροχή οι λόγοι, μπαρουτόβολα,\nσείονται τα λάβαρα,\nκι η γη από κοντά κι αυτή,\nθαρρείς πως ζει και αναπνέει.\nΚραυγή το κλάμα γίνεται,\nαστράφτει και βροντά.\nΠοιός σέρνει τον χορό;\nΕιν’ η ζωή μπροστά! Πρωτοχορευτής.\nΑυτή σέρνει τον χορό!\nΚι ακολουθούν πολλοί, μυριάδες.\nΆϋλες παρουσίες τους ένσαρκους διαπερούν, κι όλοι γίνοντ’ ένα.\nΜάχη ειν’ ο χορός, γάμος, πανηγύρι.\nΕπέταξεν τα κουρέλια ο ραγιάς, ελευθερίαν ενεδύθη.\nΞεσηκωμός εσήμανε, του γένους των ανθρώπων η ώρα.\nΨυχή Λαμπρή, Ανάστασις στο πνεύμα.\nΣπάνε τα δεσμά, σκορπίζουν οι αλυσίδες.\nΓια του Χριστού την θεία πίστη, της Παναγιάς το βρέφος.\nΓια την Πατρίδα αδελφοί,\nτους λόγγους, τα βουνά, τ’ αμάραντου την πέτρα,\nγια τον αγέρα στ΄ Αϊ Λιά την κορφή,\nτου Αιγαίου τ’ αφρισμένα κύματα, και των νησιών τους βράχους.\nΆσαρκη ιδέα ενσαρκούται.\nΑμήν, αμήν λέγω υμίν.\nΟ Λόγος σάρξ εγένετο και σκήνωσεν εν ημίν!\nΗ απόφαση της φωτοφόρου Εξόδου συνοψίζεται στην φράση:\n«εκείθε με τους αδελφούς, εδώθε με το Χάρο»\nΜετά από ένα έτος πολιορκίας, τα γεγονότα της οποίας μόνον με της Ψυχής τον σεβασμό δύνασαι να προσκυνήσεις, το Σάββατο του Λαζάρου οι πολιορκημένοι μετέλαβαν των Αχράντων Μυστηρίων από το χέρι του μετέπειτα Εθνομάρτυρος Επισκόπου Ρωγών Ιωσήφ. Ο Θεσσαλός ιεράρχης μαζί με τον Κοζανίτη Κασομούλη συνέταξαν το σχέδιο της Εξόδου, αρχίζοντας με τη φράση: Εις το όνομα της Αγίας, Ομουσίου και Αδιαιρέτου Τριάδος. Έκτοτε όλα τα συντάγματα του ελληνικού κράτους φέρουν ως προμετωπίδα στο προοίμιο την αυτή ευλογία.\nΓια τους λάτρεις της οικονομίας των αριθμών αναφέρουμε ότι από τους 11.000-12.000 μάχιμους και άμαχους του Μεσολογγίου, σώθηκαν περίπου 1.600 μαχητές, 300 άμαχοι και 13 γυναίκες. Πολλές γυναίκες και παιδιά, που είχαν πουληθεί σκλάβοι εξαγοράσθηκαν από την Πολιτεία και τους συγγενείς τους.\nΤοπωνύμια όπως Κλείσοβα, Βασιλάδι, Ντολμάς, ονόματα όπως Νότης Μπότσαρης, Γρηγόριος Λιακατάς, Ιωάννης Σούκας, Νικόλαος Στουρνάρης, Δημήτριος Μακρής, Ανδρέας Ίσκος, Αθανάσιος Ραζηκότσικας, Λάμπρος Βέικος, Κώστας Λαγουμιτζής Χορμοβίτης, Μιχάλης Κοκκίνης, Εδ. Μάγερ και άλλοι πολλοί, ών ουκ έστι αριθμός, προσφέρονται στους νεοέλληνες την εποχή των μνημονίων, μεσ’ της Ψυχής την κιβωτό να ενσύψουν, ν’ αφουγκραστούν της ελευθερίας το κάλεσμα, τον οίνο της θυσίας να κοινωνήσουν και να πράξουν.\nΧρόνοι πολλοί διαβήκαν έκτοτε, η μνήμη εξασθένησε, ο νούς ενδυναμώθη, θέριεψε η ισχύς του, εκάλυψε το νάμα της ψυχής και διεχωρίσθη. Τόποι ιεροί περιέπεσαν στην αφάνεια, ιδέες, έννοιες μεταλλάχθησαν, ως δεικνύει η σύγχρονη αγοραία νοηματοδότηση των λέξεων, αδιάψευστος μάρτυς γενικευμένης πλάνης.\nΗ Πατρίδα έγινε «οικόπεδο», η δημόσια περιουσία «φιλέτο», η έννοια του έθνους, ακόμη και η λεκτική σήμανσή του εχλευάσθη, εμισήθη, σχεδόν εξορίσθη. Οι ήρωες του αθάνατου ’21 κοινοί «κακοποιοί», οι άπληστοι κερδοσκόποι, επενδυτές, οι τοκογλύφοι επίσης. Ο ναός μετεγκαταστάθη στα χρηματιστήρια, όπου συνωθούνται οι πιστοί της «ελεύθερης» αγοράς. Η αρχαία ελληνική γλώσσα προσεφέρθη στα σχολειά, σε μετάφραση όμως. Και η μαθητιώσα νεολαία δεν άντεξε κι άλλη «ξένη» γλώσσα, δίπλα στα εγγλέζικα, τα γαλλικά, γερμανικά και αρνήθηκε τον Όμηρο, τον Θουκιδίδη, τον Ξενοφώντα, τον Πλάτωνα, τον Αριστοτέλη, τον Λυσία και τόσους άλλους, αμέτρητους. Το Μεσολόγγι ελησμονήθη, η Έξοδος περιορίσθη σε τοπική εορτή. Δεν υπήρχαν άλωστε και δάσκαλοι για να διδάξουν, ήταν απασχολημένοι με τα «ιδιαίτερα». Οι νεοέλληνες εμέθυσαν στην θέα του πλούτου, της «ευμάρειας», ζαλίστηκαν μες΄ την δίνη της κατανάλωσης, εδανείσθησαν ανάπτυξη, επιτήδεια κερδοσκόπησαν ο εις σε βάρος του έτερου, ομού σε βάρος της Πατρίδος. Και η Πατρίς, η μνήμη των Πατέρων, των Γεναρχών, των Μητέρων και αδελφών, η γη των συνελλήνων διολίσθησε σε χώρα, κατ’ αντιστοιχία με την έννοια της country, ήγουν χώρος διασκέδασης, κάτι σαν ύπαιθρος, εξοχή, όπου περιδιαβαίνει η ιδιοτέλεια περιστοιχιζόμενη από πλήθος πιστών κομματανθρώπων, επιχειρηματιών, μεταπρατών. Η ελληνική πολιτεία, η κοινωνία, η κοινότητα, εξέπεσαν σε Κράτος κομματικό, ήτοι μη εθνικό, καθότι τμήμα του όλου ελληνικού, και το έν τμήμα διεδέχετο το άλλο και το όλον λειψό από ζωωφόρον αίμα ελευθερίας, αρετής, ενότητος κι αλληλεγγύης διεμοιράσθη. Και επί των ιματίων έθεσαν κλήρον…\nΚι όμως ο άγνωστος για γενιές μαθητών Παπαδιαμάντης στον Λαμπριάτικο Ψάλτη είχε εγκαίρως σημάνει:\n«Το σημερινόν έθνος δεν επήγε, δυστυχώς, τόσον εμπρός, όσον λέγουν αυτοί. Το έθνος το Ελληνικόν, το δούλον τουλάχιστον, είναι ακόμη πολύ οπίσω, και το ελεύθερον δεν δύναται να τρέξει αρκετά εμπρός, χωρίς το όλον να διασπαραχθεί ως διασπαράσσεται, φευ! Ήδη. Ο τρέχων πρέπει να περιμένει και τον επόμενον, εάν θέλη να τρέχει• ο ελεύθερος πρέπει να βοηθεί τον δεσμώτην ή πρέπει να τον ανακουφίζη. Όσον παρέρχεται ο χρόνος, τόσον το ελεύθερον έθνος καθίσταται, οίμοι! ανικανώτερον, όπως δώσει χείρα βοηθείας εις το δούλον έθνος. Άγγλος ή Γερμανός ή Γάλλος δύναται να είναι κοσμοπολίτης ή αναρχικός ή άθεος ή οτιδήποτε. ¨Εκαμε το πατριωτικόν χρέος του, έκτισε μεγάλην πατρίδα. Τώρα είναι ελεύθερος να επαγγέλεται χάριν πολυτελείας την απιστίαν και την απαισιοδοξίαν. Αλλά ο Γραικύλος της σήμερον όστις θέλει να κάμη δημοσία τον άθεον ή τον κσμοπολίτην, ομοιάζει με νάνον ανορθούμενον επ’ άκρων ονύχων και τανυόμενον να φθάση εις ύψος και φανή και αυτός γίγας. Το Ελληνικόν Έθνος, το δούλον, αλλ’ ουδέν ήττον και το ελεύθερον έχει και θα έχη δια παντός ανάγκην της θρησκείας του.\nΤο επ’ εμοί, ενόσω ζω και αναπνέω και σωφρονώ, δεν θα παύσω πάντοτε, ιδίως δε κατά τάς πανεκλάμπρους ταύτας ημέρας, να υμνώ μετά λατρείας τον Χριστόν μου, να περιγράφω μετ’ έρωτος την φύσιν, και να ζωγραφώ μετά στοργής τα γνήσια Ελληνικά έθη. «Εάν επιλάθωμαί σου, Ιερουσαλήμ, επιλησθείη η δεξιά μου, κολληθείη η γλώσσα μου τώ λάρυγγί μου, εάν ου μή σου μνησθώ».\nΚαλή επ – Ανάσταση και καλό Πάσχα,\nΣε όλους τους έλληνες στο πνεύμα και στην ψυχή απανταχού της γης.\nΠολυπράγμων ο άνθρωπος στο απώγειο της εξέλιξής του, στροβιλιζόμενος στην δίνη που η μέθη της εξουσίας του προκαλεί, βηματίζει ως Θεός επί της γης. Θαυμάζει τα έργα του και προχωρεί ακάθεκτος στην ταχύτητα της εποχής.\n…Και όμως ενέσκηψε Κρίσις.\nΕγκλωβισμένος στην αποτύπωση του κόσμου των ιδεών του, δεν είδε, δεν κατεννόησε… Κυρίαρχος ο άνθρωπος μεσ’ την ανελευθερία του, αμνήμων μεσ’ την λήθη, λησμόνησε την αλήθεια. Και ενόμισε πώς στο μέρος είδε το όλον. Πληθώρα εγέννησε εννοιών, πληθώρα συστημάτων εφήρμοσε. Παρήλασαν ειδικοί, ανέλυσαν, μέτρησαν, ζύγησαν, διαμόρφωσαν κοινή γνώμη, ζυγίσθηκαν και βρέθηκαν ελλειπείς. Και οι έμποροι των εθνών κομπορρημονούντες μεσ’ την απληστία τους, μετρούν την γη, τις θάλασσες, τα ορυκτά, το ύδωρ, τον αέρα, τις χώρες, τους ανθρώπους, αποτιμούν τα κέρδη, υπολογίζουν, και φιλανθρωπία κομίζοντες, ως γνώστες, εντοπίζουν προβλήματα, υποδεικνύουν λύσεις, επιπλήττουν, αυστηρά τιμωρούν τους απείθαρχους, ενίοτε μεγαλοθύμως συγχωρούν και σπεύδουν να συνδράμουν, διασφαλίζοντες τον τόκο της συνδρομής, της επένδυσης ή «αλληλεγγύης». Θεατές και κοινωνοί στην σύγχυση των ιδεών, στην διαστροφή των εννοιών, των λόγων και των πράξεων, οι Έλληνες συνωστιζόμενοι στον λιμένα της κατανάλωσης, εν μέθη ιδιοτέλειας, προσκυνούντες τον πλούτο την υλική ευμάρεια επεδίωξαν, την ελευθερίαν απώλεσαν.\nΠρωτόγνωρος τούτος ο πόλεμος, ύπουλος, μεσ’ την ειρήνη ξέσπασε, απαρατήρητος πέρασε από τους πολλούς. Φράγκικα ντυμένοι οι εχθροί, κομψευόμενοι υπό τους νέους τίτλους σπουδών, δυσδιάκριτοι μέσα στο πλήθος των μιμητών ομοεθνών, των ζηλωτών της εσπερίας, εργάστηκαν μεθοδικά, υπέσκαψαν, τις ρίζες στόχευσαν, αμφιβολίες έσπειραν, δοξασίες καινές ευαγγελίσθηκαν, με όπλο τρομερό το χρέος «ανάπτυξη» διεσκόρπισαν, ψυχές εσκλάβωσαν, ζυγόν νέον στον τράχηλο του ρωμιού επέρασαν.\nΠώς είναι δυνατόν χρεώστες να γενούμε σ’ αυτούς τους πιστωτές, τους αχάριστους δυνάστες της πατρίδος; Μη δεν είν’ αυτοί, οι επιτηδευματίες ομόθρησκοι, που πρώτοι βάρβαρα άλωσαν την Πόλη, εφόνευσαν, εβίασαν, ελήστευσαν, διαγούμισαν και επαίρονται μεσ’ τα μουσεία της κλοπής των για την συγκομιδή των κλοπιμαίων; Και προέτοιμασαν τον δρόμο στους Οθωμανούς για την άλωση τη δεύτερη και την μακρά δουλεία; Που οι ίδιοι οργάνωσαν τα τάγματα εργασίας και εδίδαξαν στους γενοκτόνους νεότουρκους, τους επιτήδειους ουδέτερους, τον θάνατο τον λευκό των αδελφών Ποντίων και τόσων άλλων εθνών; Και πάλι πρωτοστάτησαν στην υποδούλωση της Πατρίδος, στην σφαγή και γενοκτονία των λαών, φυλών, εθνών; Κι όμως εμείς τους συγχωρήσαμε, πιστέψαμε στο όραμα της αλληλεγγύης, της ένωσης και σπεύσαμε να συνδράμουμε. Ποιός χρωστά και τι, σε ποιόν; Τα ερωτήματα με ορμή εγείρονται, συνωθούνται, εκφέρονται. Πώς φθάσαμε έως εδώ; Ποιά είναι τα αίτια; Ποιό ακριβώς είναι το μείζον πρόβλημα; Ποιές είναι οι λύσεις;\nΚοινός σκοπός ας γίνει η αφύπνιση της συνείδησης των Ελλήνων, η σύμπνοια και άρρηκτη ενότητα προς πραγμάτωση της ελευθερίας, η οποία είναι άρρηκτα συνδεδεμένη με την ουσία της ύπαρξής μας ως γένους άνω – θρώσκοντων όντων. Κοινή στόχευση, μαρτυρία ενσυνείδητης σχέσης, ας είναι η συνέγερση της ψυχής των Eλλήνων, η συνένωση των δυνάμεων, η υγιής εξέγερση, η δημιουργία, η οποία είναι σύμφυτη με το ελληνικό πνεύμα, διαχρονικό φορέα πολιτισμού. Στην στόχευση αυτή αρωγός πολύτιμος η ιστορία ως ίσταται ακέραια μέσα από το ζωντανό παράδειγμα, τα γεγονότα, μνημεία αξεπέραστα, η παράδοσις, προφορική και γραπτή, η θυσία, αληθής υπέρβαση των ορίων, που ενέπνευσε και αναμένει την εκπνοή της.\n«Εν ονόματι του οικτίρμονος και ελεήμονος Θεού.\nΕυδαίμονες οι πιστοί,\nΟι προσευχόμενοι μετά ταπεινοφροσύνης,\nΟι ελεούντες (Ιερό Κοράνιο κεφ. ΚΓ΄)\nΟπόταν συναντάτε τους απίστους φονεύετε και κατασφάζετε, συγκρατούντες στερεώς τα δεσμά του αιχμαλώτου\n(Ιερό Κοράνιο κεφ. ΜΖ΄).»\nΚαι οι πεπλανημένοι επέλεξαν τον φόνο, την σφαγή και την αιχμαλωσία. Και ο ελεήμων Αλλάχ ακόμη αναμένει το έλεος να πράξουν οι πιστοί. Ως τότε, άπιστοι και αυτοί λογίζονται, ως και οι άλλοι… οι ασεβείς, οι ανελέητοι, οι επηρμένοι.\nΚι εμείς, οι απόγονοι της ελευθερίας ως θεατές της απειλή,ς άβουλοι, μεμψιμοιρούντες ζυγίζουμε τα δεσμά του χρέους και δεν τολμούμε μήτε τον Ύμνο στην Ελευθερία ν’ αφουγκρασθούμε, που μας καλεί και θα καλεί τα τέκνα της να πράξουν.\nΚωστής Παλαμάς (διαχρονικά επίκαιρο απόσπασμα)\nΣτα όπλα Ακρίτες! Μακρυά οι φαύλοι και οι περιττοί,\nγια λόγους άδειους ή για του ολέθρου τα έργα βαλτοί…\n… Βοσκοί και σκύλοι, λώβα και ψώρα. Τ’ αρνιά; Μουζίκοι.\nΟ λαός. Όνομα. Σκλάβος πλέμπας δούλα κ’ η οργή.\nκαι λογαριάζει και ξεπλερώνει όσο αν αργεί…\nΑφιερώνεται εξαιρετικά σε όλους τους Έλληνες, ενόψει της μακράς και άκρως δυσχερούς πορείας που έπεται…\nΟι στίχοι εκ του Ύμνου στην Ελευθερία προσφέρονται ως κίνητρο σοβαρής μελέτης του έργου, που ενεπνεύσθη ο Δ. Σολωμός, αυτήκοος μάρτυς των κανονιοβολισμών κατά την πολιορκία του Μεσολογγίου. Οι πλείστοι εκ των νεοελλήνων αγνοούν ακόμη και τον συνολικό αριθμό των στροφών του Ύμνου στην Ελευθερία. Ενδιαφέρον θα ήταν να ερωτηθούν σχετικώς όλοι οι εκλεγμένοι αντιπρόσωποι, εν είδει αξιολόγησης της αρετής και σεβασμού των προς την ελευθερία, την οποία υπηρετούν. Το άγνωστο στους πολλούς νεοέλληνες έργο του ποιητού αποκαλύπτει την μακρά πορεία του μαρτυρίου πριν την αυγή. Δυστυχώς το μοναδικό σε αξία έργο δεν αποτελεί τμήμα της εκπαίδευσής μας ως ώφείλε, επομένως δεν φθάσαμε τυχαίως στο έσχατο σημείο. Προσπαθήσαμε πάρα πολύ και επίμονα.\nΤα ξένα έθνη αληθινά·\n«Τί θα κάμετε; θ αφήστε\nΙδού εμπρός σας τον Σταυρό∙\nΚαι κτυπήσετε κ εδώ.»\nΥΓ. Εναπόκειται στους φίλους να ανεύρουν σε ποιά στροφή ανήκουν οι στίχοι.. Καλή συνάντηση με την ελευθερία.\nΧρονολόγιο διχασμού των Ελλήνων κατά την νεώτερη ιστορία ή στερνή μου γνώση να σ’είχα πρώτα\nΓια τους εμμένοντες ακόμη να εντρυφούν με ελεύθερη σκέψη στην ιστορία, πέραν των παραμορφωτικών φακών της «πολιτικής ορθότητος» και πάσης ιδεολογίας, επισημαίνουμε συντόμως μερικά λησμονημένα γεγονότα διχασμού κατά την νεώτερη ιστορία, προς αποφυγή αδικαολογήτως πλέον επαναλαμβανόμενων λαθών.\nΑ) Κατά την επανάσταση του ’21 στον πρώτο χρόνο εξέλιξή της ο αγώνας των Ελλήνων ήταν ομόθυμος και κοινός. Η ομόνοια εβασίλευε. Μετά το δεύτερο έτος άρχισε ο εμφύλιος σπαραγμός και επί σειρά ετών το έθνος εβίωνε ένα παράλογο:\nεμάχετο για την ελευθερία του κατά των Οθωμανών δυναστών και ταυτόχρονα διχασμένοι οι Έλληνες εμάχοντο μεταξύ των.\nΟι συνέπειες, σύμφωνα με τον Θ. Κολοκοτρώνη (Πνύκα 1838) ήταν, αντί να φθάσωμεν να «…κυριεύσουμε και την Θεσσαλία και την Μακεδονία και ίσως και εφθάναμε και έως την Κωνσταντινούπολη. Τόσον τρομάξαμεν του Τούρκους…», ο αγώνας να επιμηκυνθεί επί αρκετά έτη με αναρίθμητες θυσίες, ενώ στο μεσοδιάστημα κυριαρχούσε η αδελφοκτόνος σύγκρουσις, η οποία μετέπειτα βρήκε την έκφρασή της μεταξύ κομμάτων φερομένων άλλο μεν Αγγλόφιλο, άλλο Γαλλόφιλο, και άλλο Ρωσόφιλο. Ελληνόφιλο όμως εξέλιπε!\nΒ) Μετά τους νικηφόρους Βαλκανικούς πολέμους, οι οποίοι διεξήχθησαν ομοθυμαδόν υπό την σκέπη της Μεγάλης Ιδέας και οδήγησαν την Ελλάδα στον διπλασιασμό της έκτασής της, ο εθνικός διχασμός του 1916 μεταξύ φιλοβενιζελικών και φιλοβασιλικών, υποδαυλιζόμενος από φίλιες και μη ευρωπαϊκές δυνάμεις, που προπαγάνδισαν το οίκαδε, επέφεραν την άτακτη οπισθοχώρηση του ελληνικού στρατού στην Μ. Ασία, την γενοκτονία των ελλήνων του Πόντου και της Μ. Ασίας και τον ξεριζωμό τριών χιλιάδων ετών παρουσίας του ελληνισμού.\nΓ) Μετά την αποχώρηση των Γερμανών από την Ελλάδα και την λήξη της Κατοχής, η εμφύλια σύγκρουσις μεταξύ των ελλήνων κατέστρεψε ό,τι είχε απομείνει, και επί σειρά δεκαετιών εντυπώθηκε στις ψυχές μας το σαράκι του διχασμού. Ο σπόρος του είχε ήδη πέσει και βλαστήσει από το 1942 στην ελεύθερη ορεινή Ελλάδα, όπου και πάλι Έλληνες εμάχοντο εναντίον Ελλήνων «διεθνιστών» και ενάντια στον κατακτητή. Στην σύγκρουση αργότερα εισήλθαν λάθρα και λοιποί πρόθυμοι ιδιοτελείς. Και εις αυτήν την εμφύλια διαμάχη οι «φίλιες» και μη εξωγενείς δυνάμεις σε συνέργεια με τους εγχώριους δόλιους ή ανοήτους τροφοδότησαν επαρκώς τον διχασμό.\nΔ) Κατά την περίοδο της δικτατορίας ο υφέρπων διχασμός μεταξύ υποστηρικτών της και δημοκρατών, αλλά και εντός των δομών του ίδιου του καθεστώτος, σε συνδυασμό με τον διχασμό των Ελλήνων στη Μεγαλόνησο, ήλθε στην επιφάνεια το 1974 με αποτέλεσμα την τουρκική απόβαση – αποβίβαση στην Κύπρο, η οποία κατέχει παρανόμως μέχρι σήμερα το 40% σχεδόν της νήσου. Οι «φίλιες» ευρωπαϊκές και πέραν του Ατλαντικού δυνάμεις και εις αυτήν την περίπτωση τροφοδότησαν επαρκώς τον διχασμό, πρωτοστατούσης της «πολιτισμένης» Μ. Βρετανίας, η οποία ουδέποτε συγχώρησε τον εθνικοαπαλευθερωτικό αγώνα των ελλήνων της Κύπρου.\nΈτος 2015 έως … Ο διχασμός και πάλι ενσπείρεται και καλλιεργείται δολίως και τεχνιέντως στις ψυχές και στους νόες των Ελλήνων. Θέλω να πιστεύω ότι το επαναλαμβανόμενο πάθημα έχει γίνει μάθημα, παρά τον απηνή διωγμό της ιστορίας από την εκπαίδευση.\nΝα θυμάστε δε πριν εκτοξεύετε λίθους ο ένας στον άλλο ότι, «ο αναμάρτητος πρώτος τον λίθον βαλέτω» (Ιωαν. 8.7) και «εκ γαρ του καρπού το δένδρον γινώσκεται» (Ματθ. 12. 33).\nΑδέλφια, δικαιολογία δεν έχουμε πλέον, διότι η γνώση δεν είναι στερνή. Αναρωτηθείτε τι ελλείπει.\nΑπό την ερωτική συνεύρεση του Δία με την Ευρώπη γεννήθηκαν τρία τέκνα, ο Μίνωας, πρώτος έλληνας θαλασσοκράτορας και νομοθέτης, ο Ραδάμανθυς, φημισμένος ήρωας της Κρήτης για την σοφία και δικαία κρίση του και ο Σαρπηδών, ο οποίος μετανάστευσε από την Κρήτη στην Μ. Ασία, βασίλευσε στην Λυκία και μετά τον θάνατό του λατρευόταν ως Θεός στην Ικαρία, την Θράκη, την Αίγυπτο και αλλού. Ως γνωστόν τα τέκνα της ερωτικής συνεύρεσης υιοθετήθηκαν από τον βασιλιά της Κρήτης Αστερίωνα, που ενυμφεύθη την Ευρώπη, γιατί ο Δίας εγκατέλειψε την Ευρώπη και μετέβη στον Όλυμπο!!!\nΤο δίδαγμα είναι σαφές.\nΜέχρι να αποκτήσουμε γερά τέκνα, όπως τα παραπάνω (θαλασσακράτορες είμαστε, αλλά μας λείπει η σοφία, η δίκαιη κρίση και η εκδήλωση του Θείου) καλόν είναι να ερωτοτροπούμε με την Ευρώπη, μήπως και την εξελληνίσουμε, ως και άλλοτε πράξαμε με την Ρωμαίϊκη Οικουμένη, πριν αποσυρθούμε στον Όλυμπο.


Πυροβολισμοί σε εκκλησία στο Τέξας με νεκρούς και τραυματία - CNN.gr\nΠυροβολισμοί σε εκκλησία στο Τέξας με νεκρούς και τραυματία\nΚυριακή, 29 Δεκεμβρίου 2019 22:36\nΦωτογραφία Αρχείου\t AP Photo/Jake Bleiberg\nΔύο νεκροί και ένας σοβαρά τραυματίας είναι ο απολογισμός της επίθεσης που σημειώθηκε σε μία εκκλησία σε προάστιο του Φορτ Γουόρθ, στο Τέξας.\nΟι Αρχές έσπευσαν στο Γουάιτ Σέτλμεντ, ένα βορειοδυτικό προάστιο του Φορτ Γουόρθ, όπου βρίσκεται η εκκλησία, ανέφεραν τοπικά ΜΜΕ.\nΗ πυροσβεστική υπηρεσία του Φορτ Γουόρθ εξέδωσε ειδοποίηση για «ενεργή απειλή» γύρω στις 11:30 π.μ. τοπική ώρα (19:30 ώρα Ελλάδας) και συνδράμει τις επιχειρήσεις επί τόπου, σύμφωνα με πληροφορίες.\nΣτη φωτογραφία απεικονίζεται η στιγμή της επίθεσης\nΤο περιστατικό με τους πυροβολισμούς καταγράφηκε σε βίντεο, καθώς η λειτουργία μεταδιδόταν απευθείας από το YouTube, σύμφωνα με την εφημερίδα New York Daily News.\nΚΟΣΜΟΣ\t· ΤΕΞΑΣ\t· ΕΠΙΘΕΣΗ\t· ΝΕΚΡΟΙ\t· ΤΡΑΥΜΑΤΙΕΑ\t· ΑΣΤΥΝΟΜΙΑ


Καταλά: «Ποτέ δεν είπα κάτι για πρωτάθλημα» | Goal News Cy\nΑ' ΚΑΤΗΓΟΡΙΑΑΕΚ ΛΑΡΝΑΚΑΣΚαταλά: «Ποτέ δεν είπα κάτι για πρωτάθλημα»\nΚαταλά: «Ποτέ δεν είπα κάτι για πρωτάθλημα»\nΜετά το 0-0 της ΑΕΚ με τον Άρη, ο προπονητής της Νταβίδ Καταλά, μίλησε στη συνέντευξη Τύπου: «Ήταν σφιχτό και ισορροπημένο παιχνίδι. Είναι δίκαιο το αποτέλεσμα. Προσπαθήσαμε, αλλά είναι φανερό ότι δεν είμαστε στην καλύτερη μας φάση σε ό,τι αφορά στα στοιχεία που μας χαρακτήριζαν με την μπάλα και τη φρεσκάδα μας, όταν την έχουμε στην κατοχή μας. Είναι ζήτημα χρόνου να επιστρέψουμε. Πιστεύω πολύ στους ποδοσφαιριστές μου. Συγχαρητήρια στον Άρη γιατί συμπεριφέρεται το ίδιο σε όλα τα παιχνίδια».\nΓιατί η ΑΕΚ δεν παρουσιάζει καλό πρόσωπο: «Ο λόγος αφορά καθαρά εμάς. Είπα για την έλλειψη φρεσκάδας, δεν έχουμε τον ίδιο ρυθμό και την καλή κυκλοφορία της μπάλας για να κρατήσουμε σωστές θέσεις. Δεν υπάρχει άλλος δρόμος πέραν από τη δουλειά. Θα το επαναλάβω, είμαι πολύ θετικός. Έχω την ενέργεια. Χρειαζόμαστε μία νίκη για να επιστρέψουμε. Δεν νομίζω πως είναι κάτι άλλο».\nΓια την αλλαγή σχηματισμού: «Αυτό που επιδιώκεις είναι να κάνεις πιο πολλή ζημιά στον αντίπαλο. Θεωρήσαμε πως με αυτό τον σχηματισμό θα μπορούσαμε να το κάνουμε, αλλά έπρεπε να είχαμε καλύτερες αποφάσεις στο γήπεδο. Αυτό δεν σημαίνει πως δεν μπορεί να αλλάξει στο επόμενο παιχνίδι».\nΓια τους στόχους: «Είναι αλήθεια ότι δεν μπορούμε να έχουμε τίποτα άλλο σαν στόχο πέραν από το επόμενο παιχνίδι. Ποτέ δεν είπα κάτι για πρωτάθλημα. Συντηρήσαμε ψηλές προσδοκίες γιατί παίξαμε πολύ καλό ποδόσφαιρο, για μένα το καλύτερο στην Κύπρο. Είναι φανερό ότι είμαστε στα κάτω μας».


Σκότωσε με το βάρος της τον ανιψιό της??? - myPoco.net\nΣκότωσε με το βάρος της τον ανιψιό της???\nΤη συγκλονιστική ιστορία της Μάιρα Ροζάλες, μιας γυναίκας βάρους 500 κιλών, που ομολόγησε, ψευδώς, ότι σκότωσε τον δίχρονο ανιψιό της, για να καλύψει την… δολοφόνο αδελφή της, θα έχει θέμα ένα νέο ντοκιμαντέρ που ετοιμάζεται τον τελευταίο καιρό.\nΤο περιστατικό είχε συμβεί, πριν τέσσερα χρόνια, περίπου, συγκλονίζοντας την κοινή γνώμη του Τέξας, αλλά και την παγκόσμια κοινότητα.\nΤότε, σύμφωνα με τη Daily Mail, η Μάιρα Ροζάλες, είχε ομολογήσει ότι, άθελά της, είχε καταπλακώσει με το βάρος της τον δίχρονο ανιψιό της, την ώρα που κοιμόταν, προκαλώντας τον θανάσιμο τραυματισμό του.\nΠαρά το γεγονός ότι η γυναίκα ομολόγησε, το δικαστήριο δεν την πίστεψε, καθώς έκρινε ότι ζυγίζοντας 500 κιλά είναι εξαιρετικά δύσκολο να μπόρεσε να αλλάξει πλευρό και να πλάκωσε τον μικρό ανιψιό της.\nΥπό την πίεση των δικαστών, η Μάιρα Ροζάλες, «έσπασε» και ομολόγησε ότι την ευθύνη για το θάνατο του δίχρονο ανιψιού της έφερε η ίδια η μητέρα του αγοριού.\nΟπως ανέφερε στην ομολογία της, εκείνη την ημέρα, η αδελφή της είχε χτυπήσει τουλάχιστον 20 φορές τον μικρό στο κεφάλι με μια βούρτσα μαλλιών.\nΓιατί όμως κατέθεσε ότι για το θάνατο του μικρού ευθύνεται η ίδια και γιατί κάλυψε την αδελφή της; Οπως ανέφερε η ίδια, την λυπήθηκε, όταν οι γιατροί, στο νοσοκομείο όπου μεταφέρθηκε με ζαλάδες και αναπνευστικά προβλήματα, δεν την άφηναν να δει τον δίχρονο γιο της, αν δεν τους εξηγούσε τι ακριβώς είχε συμβεί. «Την λυπήθηκα και αποφάσισα να την βοηθήσω», είπε χαρακτηριστικά η Μάιρα Ροζάλες.\nΕν τέλει το δικαστήριο έκρινε ένοχη την μητέρα του αγοριού και αθώα τη θεία του η οποία και μεταφέρθηκε σε ειδική κλινική για να αντιμετωπίσει το πρόβλημα παχυσαρκίας.\nΗ απίστευτη ιστορία της έγινε ντοκιμαντέρ, το οποίο θα προβληθεί σε λίγες ημέρες με τον τίτλο «Η δολοφόνος των 500 κιλών»!


26-07-2021 • 13:30μμ\nUPD: 26-07-2021 • 13:30μμ\n«Όλη η οικογένεια περάσαμε τον κορωνοϊό αλλά δεν επιθυμούμε να εμβολιαστούμε»\nΣτο νοσοκομείο Σωτηρία νοσηλεύεται εδώ και λίγες μέρες ο γνωστός τραγουδιστής Στάθης Αγγελόπουλος ο οποίος νόσησε από κορωνοϊό και χρειάστηκε να μπει στην εντατική.\nΟ αδερφός του μιλώντας στον Alpha ανέφερε ότι η κατάσταση της υγείας του πλέον βελτιώνεται και ότι χρειάστηκε να μπει σε ΜΕΘ εξαιτίας ενός προβλήματος στον πνεύμονά του: «Η κατάστασή του βελτιώνεται σύμφωνα με τους θεράποντες ιατρούς του Σωτηρία. Είχε ένα μικρό πρόβλημα στον πνεύμονα και γι’ αυτό δημιουργήθηκε αυτή η κατάσταση, αλλά από την καθημερινή επικοινωνία που έχω μαζί του βλέπω ότι είναι ευδιάθετος, είναι καλά, ο οργανισμός αντιδρά σωστά και προχωράμε» δήλωσε ο αδερφός του.\n«Όλη η οικογένεια περάσαμε τον κορωνοϊό»\nΣε ερώτηση των δημοσιογράφων για το αν έχει εμβολιαστεί ο γνωστός καλλιτέχνης, ο αδερφός του απάντησε αρνητικά. Τον λόγο πήρε η Ματίνα Παγώνη η οποία βρισκόταν στο πάνελ της εκπομπής, η οποία τον ρώτησε αν ο αδερφός του έχει μετανιώσει που δεν εμβολιάστηκε αλλά και γιατί η οικογένεια επέλεξε να μην κάνει το εμβόλιο: “Όχι, δεν είχε εμβολιαστεί. Δεν έχω μιλήσει ακόμα μαζί του για το αν το έχει μετανιώσει. Ανήκει στην ομάδα των ανθρώπων που ακόμα δεν έχει πειστεί ότι πρέπει να κάνει το εμβόλιο. Ούτε εγώ έχω εμβολιαστεί. Όλη η οικογένεια περάσαμε τον κορωνοϊό, αλλά δεν έχουν πειστεί να κάνουμε το εμβόλιο» τόνισε ο αδερφός του.\nΟ ίδιος μάλιστα επικαλέστηκε τις απόψεις των επιστημόνων που τάσσονται κατά του εμβολιασμού, ενώ τόνισε ότι έχει προβληματισμούς και για τις δύο πλευρές.


Καταδολίευση Δανειστών – Ziamparas law office\nΣύμφωνα με το άρθρο 939 του ΑΚ« οι δανειστές έχουν το δικαίωμα να απαιτήσουν κατά τους όρους των επόμενων άρθρων τη διάρρηξη κάθε απαλλοτρίωσης που έγινε από τον οφειλέτη προς βλάβη τους, εφόσον η υπόλοιπη περιουσία δεν αρκεί για την ικανοποίησή τους»\nTα στοιχεία του ορισμένου της αγωγής διάρρηξης απαλλοτρίωσης (παυλιανής αγωγής) είναι:\n• Η ύπαρξη απαίτησης του δανειστή κατά του οφειλέτη, γεννημένης όταν γίνεται η μεταβίβαση. Είναι αδιάφορο αν η απαίτηση του δανειστή τελεί υπό αναβλητική αίρεση ή προθεσμία, ή το αν αυτή έχει βεβαιωθεί δικαστικά, και το αν έχει εξοπλιστεί με εκτελεστό τίτλο 765/2014 ΑΠ. Αρκεί η απαίτηση να έχει γεννηθεί κατά τον χρόνο της απαλλοτρίωσης και να είναι ληξιπρόθεσμη κατά τη συζήτηση της σχετικής αγωγής 765/2014 ΑΠ.\n• Η μεταβίβαση από τον οφειλέτη περιουσιακών του στοιχείων\n• Η αφερεγγυότητα του οφειλέτη (και) κατά τον χρόνο άσκησης της αγωγής εξαιτίας της ανωτέρω μεταβίβασης 765/2014ΑΠ 1910/2009 ΑΠ. Αφερεγγυότητα αποτελεί η ανεπάρκεια της (εμφανούς) περιουσίας του οφειλέτη προς ικανοποίηση του δανειστή 765/2014 ΑΠ.\n• Η πρόθεση του οφειλέτη κατά τον χρόνο της μεταβίβασης για βλάβη των δανειστών. Πρόθεση βλάβης του δανειστή θεωρείται ότι υπάρχει όταν ο οφειλέτης γνωρίζει ότι με την απαλλοτρίωση του περιουσιακού του στοιχείου θα περιέλθει σε τέτοια οικονομική κατάσταση, ώστε η περιουσία που του απομένει να μην επαρκεί για την ικανοποίηση του δανειστή 1815/2012 ΑΠ.\n• Γνώση του αποκτώντος ότι ο μεταβιβάζων ενεργεί προς βλάβη των δανειστών. Ο τρίτος πρέπει να γνωρίζει θετικά την καταδολιευτική πρόθεση του οφειλέτη και δεν αρκεί η υπαίτια άγνοιά του, έστω και οφειλόμενη σε βαριά αμέλειά του 765/2014 ΑΠ. Η γνώση συγκεκριμένων ατόμων τεκμαίρεται εκ του νόμου, ωστόσο το τεκμήριο είναι μαχητό 1910/2009ΑΠ, 730/2009 Εφ.Αθηνών. Για να ισχύσει το τεκμήριο γνώσης του τρίτου, πρέπει η αγωγή να επιδοθεί στον τρίτο εντός έτους από την απαλλοτρίωση 339/2016 ΑΠ άρ.941 εδ.3 ΑΚ. Αν στην αγωγή δεν περιλαμβάνεται αναφορά σε γνώση του τρίτου περί απαλλοτρίωσης προς βλάβη των δανειστών, και δεν ισχύει το τεκμήριο περί γνώσης, τότε η αγωγή είναι νομικά αόριστη και μη νόμιμη 339/2016 ΑΠ. Στη γονική παροχή δεν τίθεται θέμα ανατροπής του τεκμηρίου αυτού επειδή πρόκειται για χαριστική δικαιοπραξία 157/2007 Εφ.Αθηνών. Η γνώση δεν απαιτείται αν η απαλλοτρίωση έγινε από χαριστική αιτία 339/2016 ΑΠ.\n• Το ποσό της απαίτησης κατά τον χρόνο της άσκησης της αγωγής 2957/2008 Εφ.Θεσσαλονίκης.\n• Η αξία των απαλλοτριωθέντων κατά την άσκηση της αγωγής 2957/2005 Εφ.Θεσσαλονίκης 97/2008 Εφ.Δωδεκανήσου. Η αντικειμενική αξία των ακινήτων κατά την άσκηση της αγωγής αρκεί για το ορισμένο της 37899/2008 Πολ.Πρ.Θεσσαλονίκης. Η ονομαστική αξία των μετοχών αρκεί για το ορισμένο της αγωγής 1701/2008 ΑΠ.\nΗ αγωγή διάρρηξης απαλλοτρίωσης παραγράφεται πέντε έτη από την απαλλοτρίωση 946 ΑΚ. Χρόνος έναρξης της παραγραφής είναι ο χρόνος που έλαβε χώρα η απαλλοτριωτική δικαιοπραξία 1695/1998 ΑΠ. Η παραγραφή της αγωγής διάρρηξης είναι ανεξάρτητη της παραγραφής της κύριας απαίτησης 1695/1998 ΑΠ. Οι αγωγές διάρρηξης απαλλοτρίωσης ακινήτων πρέπει να εγγράφονται, εντός 30 ημερών από την κατάθεσή τους, στα βιβλία διεκδικήσεων του υποθηκοφυλακείου της περιφέρειας όπου βρίσκεται το ακίνητο, διαφορετικά απορρίπτονται και αυτεπαγγέλτως ως απαράδεκτες αρ.220 παρ.1 ΚΠολΔ.\nΗ καταδολίευση δανειστών προβλέπεται στο άρθρο 397 ΠΚ:\nΟ οφειλέτης που με πρόθεση ματαιώνει ολικά η εν μέρει την ικανοποίηση του δανειστή του, βλάπτοντας, καταστρέφοντας ή καθιστώντας χωρίς αξία, αποκρύπτοντας ή απαλλοτριώνοντας χωρίς ισότιμο και αξιόχρεο αντάλλαγμα οποιοδήποτε περιουσιακό του στοιχείο, κατασκευάζοντας ψεύτικα χρέη ή ψεύτικες δικαιοπραξίες, τιμωρείται με φυλάκιση μέχρι δύο ετών ή με χρηματική ποινή, αν η πράξη δεν υπόκειται σε βαρύτερη ποινή σύμφωνα με άλλη διάταξη.\n• ως πλημμέλημα, επισύροντας ποινή φυλάκισης από 10 ημέρες έως 2 έτη ή\n• ως πλημμέλημα, επισύροντας χρηματική ποινή από 150 Ευρώ έως 15.000 Ευρώ


Η Πολιτική Απορρήτου καλύπτει τις προϋποθέσεις συλλογής και διαχείρισης των στοιχείων των επισκεπτών/χρηστών/μελών (εφ’ εξής: Χρήστες) από την ιστοσελίδα μας http://www.paralioastros.com.\nΑυτά τα cookies είναι απαραίτητα για τη λειτουργία του διαδικτυακού μας τόπου κατά το μέρος που απαιτείται εγγραφή σε υπηρεσία (π.χ. ανάρτηση σχολίων). Χωρίς τη χρήση αυτών των cookies η υπηρεσία σχολίων της ιστοσελίδας μας http://www.paralioastros.com δεν θα μπορέσει να λειτουργήσει.\nΤα λειτουργικά cookies χρησιμοποιούνται για να θυμάται ο διαδικτυακός τόπος τις προτιμήσεις σας στις ιστοσελίδες μας. Αυτό μπορεί να είναι οτιδήποτε, από το να θυμόμαστε την πόλη σας σε μια πρόγνωση του καιρού ή την αποθήκευση του username σας (όπου χρειάζεται) έτσι ώστε να μην χρειάζεται να το καταχωρήσετε από την αρχή κατά την επιστροφή σας στο διαδικτυακό μας τόπο http://www.paralioastros.com.\nΕφόσον χρησιμοποιείτε τον διαδικτυακό μας τόπο http://www.paralioastros.com συμφωνείτε ανεπιφύλακτα στην αποστολή των ως άνω αναφερομένων cookies στην συσκευή σας.\nΗ διαχείριση και προστασία των προσωπικών δεδομένων του επισκέπτη/ χρήστη των υπηρεσιών της ιστοσελίδας μας υπόκειται στους όρους του παρόντος τμήματος καθώς και από τις σχετικές διατάξεις του ελληνικού (Ν. 2472/1997 για την προστασία του ατόμου από την προστασία δεδομένων προσωπικού χαρακτήρα όπως έχει συμπληρωθεί με τις αποφάσεις του Προέδρου της Επιτροπής Προστασίας Προσωπικών Δεδομένων, τα Π. Δ. 207/1998 και 79/2000 και το άρθρο 8 του Ν. 2819/2000) και του ευρωπαϊκού δικαίου (οδηγίες 95/46/ΕΚ και 97/66/ΕΚ). Οι παρόντες όροι διατυπώνονται λαμβανομένων υπόψη τόσο της ραγδαίας ανάπτυξης της τεχνολογίας και ειδικότερα του Internet όσο και του υπάρχοντος - αν και μη πλήρως ανεπτυγμένου - πλέγματος νομικών ρυθμίσεων σχετικά με τα ζητήματα αυτά. Σε αυτό το πλαίσιο, οποιαδήποτε ενδεχόμενη σχετική ρύθμιση θα αποτελέσει αντικείμενο του παρόντος τμήματος. Σε κάθε περίπτωση Η ιστοσελίδα μας διατηρεί το δικαίωμα αλλαγής των όρων προστασίας των προσωπικών δεδομένων κατόπιν ενημέρωσης των επισκεπτών / χρηστών και μέσα στο υπάρχον ή και ενδεχόμενο νομικό πλαίσιο. Εάν κάποιος επισκέπτης / χρήστης δε συμφωνεί με τους όρους προστασίας των προσωπικών δεδομένων που προβλέπονται στο παρόν τμήμα οφείλει να μη χρησιμοποιεί τις υπηρεσίες της ιστοσελίδας μας http://www.paralioastros.com.\nΗ ιστοσελίδα μας http://www.paralioastros.com διαφυλάσσει τον προσωπικό χαρακτήρα των στοιχείων σας και δε δύναται να τα μεταβιβάσει σε οποιονδήποτε τρίτο (φυσικό ή νομικό πρόσωπο) για κανένα λόγο με την εξαίρεση σχετικών διατάξεων του νόμου και προς τις αρμόδιες και μόνο αρχές.\nΗ ιστοσελίδα μας http://www.paralioastros.com διατηρεί αρχεία με τα προσωπικά στοιχεία, τα οποία αποστέλλει ο επισκέπτης / χρήστης αποκλειστικά για λόγους επικοινωνίας, οικονομικούς και φορολογικούς.


Ακόμη μία διάδοχος του βρετανικού θρόνου γεννήθηκε - Η ανακοίνωση από το παλάτι - Mothersblog.gr\nΓεννήθηκε η δισέγγονη της Βασίλισσας Ελισάβετ!\nΑκόμη ένα μωρό γεννήθηκε στη Βασιλική οικογένεια. Η Zara Tindall, 37χρονη εγγονή της βασίλισσας Ελισάβετ, έφερε στον κόσμο το δεύτερο παιδί της, μια κόρη, μαζί με τον σύζυγό της Mike Tindall, στις 18 Ιουνίου.\nΤο ζευγάρι έχει ακόμη μία κόρη, την 4 ετών Mia.\nΤα νέα έγιναν γνωστά και μέσα από τον λογαριασμό στο Instagram, Royalsofgreatbritain. «Είναι κορίτσι! Η εγγονή της βασίλισσας Ελισάβετ και κόρη της πριγκίπισσας Anne, Zara Tindall και ο σύζυγός της Michael Tindall ευλογήθηκαν με ένα μικρό κορίτσι, χθες 18 Ιουνίου. Το μωρό είναι το έβδομο δισέγγονο της βασίλισσας Ελισάβετ και του Δούκα του Εδιμβούργου. Η μικρούλα βρίσκεται στην 18η θέση για τη διαδοχή του βρετανικού θρόνου μετά τη μεγαλύτερη αδερφή της Mia!».\nΤα νέα της γέννησης επιβεβαίωσε και το παλάτι του Buckingham με ανακοίνωσή του.\nΑυτό το μωρό, το περίμεναν πώς και πώς οι χαρούμενοι γονείς καθώς η Zara, πρόσφατα αποκάλυψε ότι είχε μια αποβολή πριν τα Χριστούγεννα του 2016.\nΔείτε φωτογραφίες τους στην παρακάτω gallery\nΤέταρτο παιδί για τον πρίγκιπα William και την Kate Middleton;\nΚι, όμως, ο γάμος του πρίγκιπα Harry και της Meghan Markle είχε να μας διδάξει πολλά


CES 2021: Τεχνολογία χωρίς εμπόδια και καινοτομία χωρίς περιορισμούς, ο τρόπος για μία καλύτερη ζωή, για τα άτομα με ειδικές ανάγκες. - Kotsovolos\nΗ τεχνολογία εξελίσσεται για να ενδυναμώνει όλους τους ανθρώπους να ζουν μια καλύτερη ζωή και αυτό φαίνεται στις καινοτομίες και στα νέα προϊόντα που παρουσίασαν μεγάλες και μικρές εταιρείες τεχνολογίας στην CES 2021, για να κάνουν τη ζωή των ατόμων με αναπηρία καλύτερη. Εμείς τα καταγράψαμε και σας τα παρουσιάζουμε… γιατί όλοι είμαστε ίδιοι στις ανάγκες και πρέπει να είμαστε ίσοι και στην τεχνολογία. Η ευαισθησία και η παρακίνηση για να δοθούν ίσες ευκαιρίες στα άτομα με αναπηρίες οδήγησαν τις εταιρείες τεχνολογίας να βρουν ακόμη περισσότερους τρόπους ώστε η τεχνολογία να είναι προσβάσιμη για όλους και ιδιαίτερα για τα άτομα με αναπηρία.\nΈτσι, όλες οι υπάρχουσες ή και επερχόμενες καινοτομίες όπως, μεταξύ άλλων, συσκευές και λογισμικά ανάγνωσης ή συγγραφής κειμένου, ακουστικά βαρηκοΐας ή και προϊόντα ρομποτικής, είναι σχεδιασμένες με γνώμονα την «προσβασιμότητα».\nΣτη συνέχεια του άρθρου θα δούμε μερικές από τις πιο σημαντικές καινοτομίες που παρουσιάστηκαν στην CES 2021.\nΥποστηρικτικές εφαρμογές για άτομα με προβλήματα όρασης\nΤα smartphones έχουν εξελιχθεί σε έναν πολύτιμο βοηθό της καθημερινότητα μας. Δεν αποτελεί έκπληξη που πλέον έχουν τη δυνατότητα να βοηθούν χρήστες που είναι τυφλοί ή και άτομα με προβλήματα όρασης να πλοηγούνται με ασφάλεια στο περιβάλλον τους. Η ανανεωμένη έκδοση Aware της Sensible Innovations, προσφέρει μια αναλυτική περιγραφική πλοήγηση για χρήστες με προβλήματα όρασης, οι οποίοι μπορούν να τοποθετήσουν το τηλέφωνό τους στην τσέπη τους και να ακούν τις ηχητικές υποδείξεις καθώς κινούνται. Ο χρήστης χρησιμοποιεί το μικρόφωνο του κινητού για να μεταφέρει με φωνητική εντολή τον προορισμό του και η εφαρμογή θα τον ενημερώσει πότε έχει φτάσει στον προορισμό του. Το Aware παρέχει επίσης μια ηχητική περιγραφή τοποθεσιών, όπως π.χ. τη διάταξη ενός καταστήματος. Είναι ήδη διαθέσιμη για iOS και σύντομα θα διατεθεί και για Android.\nΠρόκειται για την τελευταία έκδοση του GoodMaps Explore, μια εφαρμογή πλοήγησης για το smartphone, που χαρτογραφεί το εσωτερικό των κτιρίων. Η εφαρμογή μπορεί να βοηθήσει όσους έχουν προβλήματα όρασης ή υποφέρουν από απώλεια μνήμης. Παρέχει, επίσης, χρήσιμες λειτουργίες καθοδήγησης για τον χρήστη, αλλά και χρήσιμα στοιχεία έκτακτης ανάγκης που θα μπορούν να δουν οι διασώστες μιας υπηρεσίας άμεσης παροχής βοήθειας.\nΤο OrCam Read αποτελεί φορητή συσκευή με ενσωματωμένη μία έξυπνη κάμερα που «διαβάζει» απρόσκοπτα κείμενο από οποιαδήποτε εκτυπωμένη επιφάνεια ή ψηφιακή οθόνη. Πρακτικά, πρόκειται για μια handheld συσκευή. Αξιοποιεί μια προηγμένη τεχνολογία OCR (οπτική αναγνώριση χαρακτήρων) με υψηλό δείκτη αναγνώρισης και συνδεσιμότητα Bluetooth για σύνδεση με ηχεία Bluetooth ή ακουστικά Bluetooth.\nΜε παρόμοια λειτουργία όπως μία συσκευή presenter, ο χρήστης σκανάρει το κείμενο και η συσκευή το μετατρέπει σε ήχο. Είναι ιδανική για χρήστες με θέματα όρασης, δυσκολία στην ανάγνωση ή και μαθησιακές δυσκολίες. Έτσι θα χρησιμοποιήσουν τον χρόνο τους αποτελεσματικά και θα διαβάζουν καλύτερα, γρηγορότερα, ευκολότερα.\nTo Mantis Q40 είναι ένα ασύρματο πληκτρολόγιο Bluetooth με διάταξη QWERTY που ενσωματώνει μια οθόνη Μπράιγ (Braille). Αυτό δίνει στους χρήστες που είναι τυφλοί (ή έχουν προβλήματα όρασης) να χρησιμοποιήσουν τις ευκολίες ενός «παραδοσιακού» πληκτρολογίου, αξιοποιώντας ταυτόχρονα μια συσκευή Μπράιγ. Καθώς πληκτρολογούν, η οθόνη στο κάτω μέρος εμφανίζει άμεσα τις πληροφορίες σε κώδικα Μπράιγ. Έτσι λειτουργεί κι ως πρόγραμμα ανάγνωσης οθόνης.\nΗ συσκευή μπορεί να συνδεθεί ταυτόχρονα σε έως και πέντε διαφορετικά gadgets μέσω Bluetooth, ενώ περιλαμβάνει σύνδεση USB. Είναι συμβατή με συσκευές Mac, PC και iOS, ενώ σύντομα θα προστεθεί υποστήριξη για Android και Chromebook.\nHuject Smart Cane\nΤο Huject Smart Cane είναι ένα «έξυπνο» μπαστούνι για τυφλούς, το οποίο στην περσινή έκθεση είχε λάβει τιμητικό βραβείο καινοτομίας. Μέσω υπέρυθρων αισθητήρων «αντιλαμβάνεται» τις αποστάσεις, εντοπίζει τα εμπόδια κατά την κίνηση και στέλνει ηχητικό μήνυμα ή και δονήσεις στο κινητό του χρήστη. Αναλύει την απόσταση με τα πόδια του χρήστη και στέλνει τις πληροφορίες στο smartphone. Διαθέτει επίσης σύστημα πλοήγησης μέσω GPS για ασφαλέστερη καθοδήγηση.\nΠαράλληλα, ο φωτισμός LED πάνω στο μπαστούνι ενημερώνει άλλα άτομα γύρω από τον χρήστη προκειμένου να αποστρέψει απρόσμενα ατυχήματα. Όλες οι ειδοποιήσεις αποστέλλονται τόσο στον χρήστη όσο και στους κηδεμόνες/φροντιστές του μέσω μιας mobile app, αναφέροντας αμέσως εάν ο χρήστης βρίσκεται σε λάθος τοποθεσία ή έχει χαθεί. Επιπλέον, μπορεί να χρησιμοποιηθεί για την αποστολή ειδοποιήσεων κινδύνου σε άτομα που βρίσκονται κοντά στο τυφλό άτομο σε περίπτωση επικίνδυνων καταστάσεων. Με αυτό τον τρόπο προστίθεται ακόμη ένα επίπεδο ασφαλείας.\nΤεχνολογίες τεχνητής νοημοσύνης για άτομα με προβλήματα ακοής\nΤα ακουστικά βαρηκοΐας Livio Edge AI της Starkey χρησιμοποιούν ένα προηγμένο σύστημα τεχνητής νοημοσύνης για αυτόματη προσαρμογή των επιπέδων έντασης ανάλογα με τις ανάγκες του χρήστη, όπως αυτόματη ρύθμιση έντασης ήχου ακρόασης κατά τη διάρκεια συνομιλίας σε περιοχή/χώρο με υψηλά επίπεδα θορύβου. Αξίζει να αναφερθεί ότι η συσκευή λαμβάνει υπόψη ακόμα και τις δυσκολίες ακοής που προκαλούνται από τη χρήση μάσκας και το “social distancing”.\nΤο Oticon χρησιμοποιεί ένα μαθηματικό μοντέλο (τεχνητό νευρωνικό δίκτυο) που βασίζεται στην τεχνητή νοημοσύνη και μιμείται τον τρόπο με τον οποίο ο ανθρώπινος εγκέφαλος επεξεργάζεται τα δεδομένα. Σύμφωνα με την εταιρεία, μπορεί να αναγνωρίζει έως και πάνω από 12 εκατομμύρια πραγματικούς ήχους. Αυτό επιτρέπει στη συσκευή να προσφέρει μια πιο φυσική και ισορροπημένη αναπαράσταση ήχων και είναι σε θέση να επεξεργάζεται την ομιλία σε ένα θορυβώδες περιβάλλον, όπως ο ανθρώπινος εγκέφαλος.\nΜεγαλύτερη προσβασιμότητα μέσω της ρομποτικής τεχνολογίας\nΤο Archelis, από την ομότιτλη ιαπωνική εταιρεία, είναι μία καρέκλα «εξωσκελετός» που επιτρέπει στους χρήστες να αναπαύονται/ κάθονται ενώ ουσιαστικά βρίσκονται σε όρθια θέση. Τα μηχανικά εξαρτήματα τοποθετούνται στα πόδια του χρήστη και αναδιανέμουν το σωματικό βάρος για πιο άνετη στάση. Η εν λόγω συσκευή δεν είναι ιδανική μόνο για άτομα με κινητικά/ ορθοπεδικά προβλήματα, αλλά και για ανθρώπους που στέκονται για πολλές ώρες όρθιοι. Διατίθεται μόνο για εργοστασιακά περιβάλλοντα ή και για εργαζόμενους που στέκονται όρθιοι για μεγάλα χρονικά διαστήματα. Ωστόσο στο μέλλον σχεδιάζεται η προσαρμογή της τεχνολογίας και για τα δεδομένα άλλων αγορών. Γιατί όχι και γι’ αυτές της αποκατάστασης και της φυσιοθεραπείας.\nΤο είδαμε για πρώτη φορά το 2015, ως το πρώτο «έξυπνο» ρομπότ-βοηθός που προσομοιώνει τα ανθρώπινα συναισθήματα. Το Blue Frog Robotics επέστρεψε με την πιο πρόσφατη, πλήρως αναβαθμισμένη υλοποίηση, στη φετινή CES. Είναι σχεδιασμένο για να προσαρμόζεται και να μαθαίνει διάφορες δουλειές του σπιτιού, αλλά και για να παρέχει επίσης συντροφιά στο σπίτι. Ειδικά σε ό,τι αφορά στο δεύτερο, η νέα έκδοση του Blue Frog Robotics είναι πιο αποτελεσματική στο να προσομοιώνει τα ανθρώπινα συναισθήματα. Χαρακτηριστικά που το καθιστούν ιδανικό σύντροφο-βοηθό για ηλικιωμένους αλλά και παιδιά με αναπηρίες.\n← EΝΑ ΚΑΘΑΡΙΣΤΗΡΙΟ ΡΟΥΧΩΝ… ΣΤΟ ΣΠΙΤΙ ΣΟΥ, ΑΠΟ ΤΗΝ LG. → ΔΕΝ ΕΙΝΑΙ TABLET, ΔΕΝ ΕΙΝΑΙ LAPTOP. TO LENOVO THINKPAD X1 FOLD ΕΙΝΑΙ ΤΟ ΚΑΤΙ ΑΛΛΟ


Οι δύσκαμπτες αρτηρίες αυξάνουν τον κίνδυνο άνοιας - tromaktiko\nΟι δύσκαμπτες αρτηρίες αυξάνουν τον κίνδυνο άνοιας\n10 Μαρτίου 2020 05:54\nΟι δύσκαμπτες αρτηρίες μπορεί να αυξήσουν σημαντικά τον κίνδυνο άνοιας, σύμφωνα με τους ερευνητές. Οι ειδικοί ανέλυσαν δεδομένα για 356 ηλικιωμένους με μέσο όρο ηλικίας τα 78 έτη, στο Πίτσμπουργκ, οι οποίοι παρακολουθήθηκαν για περισσότερα από 15 χρόνια. Διαπίστωσαν ότι οι σκληρές, δύσκαμπτες αρτηρίες, ήταν καλός προγνωστικός παράγοντας της άνοιας.\nΣυγκεκριμένα, οι ηλικιωμένοι με υψηλότερα επίπεδα αρτηριακής δυσκαμψίας, είχαν 60% περισσότερες πιθανότητες να αναπτύξουν άνοια συγκριτικά με εκείνους με τα χαμηλότερα επίπεδα. Ακόμη και τα πρώτα συμπτώματα της νευροεκφυλιστικής νόσου δεν ήταν τόσο καλοί προγνωστικοί δείκτες της άνοιας, όσο η αρτηριακή δυσκαμψία, σύμφωνα με τους ερευνητές.\nΓια παράδειγμα, η μελέτη διαπίστωσε ότι η άσκηση στην ηλικία των 73 ετών συνδέεται με χαμηλότερη αρτηριακή δυσκαμψία πέντε χρόνια αργότερα. «Αυτό που είναι σημαντικό να σκεφτούμε, είναι ότι η ισχυρή σύνδεση της αρτηριακής δυσκαμψίας με την άνοια στην τρίτη ηλικία, υποδηλώνει ότι ακόμη και στην ηλικία των 70 ή 80, μπορούμε να καθυστερήσουμε ή να αποτρέψουμε την εμφάνιση της άνοιας», δήλωσε ο Mackey. Η μελέτη δημοσιεύθηκε στο επιστημονικό έντυπο Journal of Alzheimer’s Disease.


«Βουτήξαμε» στο Instagram του αδελφού της Κέιτ Μίντλετον (εικόνες) | Athens Voice\n«Βουτήξαμε» στο Instagram του αδελφού της Κέιτ Μίντλετον (εικόνες)\nΤζέιμς Μίντλετον / Instagram\nΟ κομψός, φιλόζωος Τζέιμς άνοιξε τον λογαριασμό του στον… κόσμο\nΟ αδελφός της Κέιτ Μίντλετον αποφάσισε να επιτρέψει στον κόσμο να ρίξει μια ματιά στην προσωπική του ζωή κάνοντας δημόσια την πρόσβαση του λογαριασμού του στο Instagram.\nΟ 31χρονος Τζέιμς ανέβασε εκατοντάδες φωτογραφίες του από το 2013 μέχρι σήμερα. Είναι κομψός, λίγο χίπστερ και η αγάπη του για τα ζώα είναι απεριόριστη.\nΤην παραμονή της Πρωτοχρονιάς ο Τζέιμς Μίντλετον μοιράστηκε τη χαρά του για τον σκύλο του Έλλα που κατάφερε να γίνει σκύλος θεραπείας. «Είμαι τόσο περήφανος για την Έλλα», έγραψε ο Τζέιμς και πρόσθεσε, «τα ζώα έχουν την ικανότητα να μεταδίδουν στον άνθρωπο μια αίσθηση ηρεμίας, ασφάλειας και ευχαρίστησης».\nΗ Έλλα δεν είναι το μόνο σκυλί που έχει κλέψει την καρδιά του αδελφού της Δούκισσας του Κέιμπριτζ. Ο 31χρονος έχει αναρτήσει φωτογραφίες με τουλάχιστον άλλα οκτώ σκυλιά. «Η αγέλη μου που συνεχώς μεγαλώνει», λέει ο Τζέιμς.\nΝα σημειωθεί πώς ο αδελφός Μίντλετον έκανε πρόσφατα διακοπές στην Καραϊβική και εθεάθη με νέο ειδύλλιο. Πρόκειται λοιπόν, για τη Γαλλίδα Αλίζ Θεβενέ, 29 ετών, μια πολύγλωσση νεαρή που εργάζεται στα οικονομικά.\nΗ Αλίζ είναι σε σχέση με τον 31χρονο αδερφό της δούκισσας του Κέμπριτζ τους τελευταίους έξι μήνες και είναι «πολύ ευτυχισμένη» σύμφωνα με τον πατέρα της, που μίλησε στην Daily Mail.


Οικογενειακά γεύματα! Μια διατροφολόγος υπογραμμίζει την αξία τους | μαμα & παιδι , οικογενεια | womenonly.gr\nΗ καραντίνα μέσω της οποίας προφυλασσόμαστε από την πανδημία και ισχύει σχεδόν για όλο τον πλανήτη, προσφέρει μια μοναδική ευκαιρία. Η διατροφολόγος διαιτολόγος Βαρβάρα Καραγιαννίδου εξηγεί...\nΑυτό που ζούμε τις τελευταίες μέρες είναι πρωτόγνωρο. Για όσους ζουν μόνοι είναι πράγματι δύσκολο, για όσους έχουν οικογένεια είναι ευκαιρία να έχουν άπλετο χρόνο για να απολαύσουν την οικογενειακή θαλπωρή.\nΠριν τον εγκλεισμό λόγω της πανδημίας του κορονοϊού, γονείς και παιδιά ήμασταν πλήρως απασχολημένοι με δραστηριότητες κατά τη διάρκεια ημέρας. Το πρόγραμμα των μελών της οικογένειας δεν επέτρεπε σε όλους να υπάρχει σε καθημερινή βάση έστω και ένα οικογενειακό γεύμα. Οι τωρινές συνθήκες είναι ιδανικές!\nΓιατί όμως είναι τόσο σημαντικά τα οικογενειακά γεύματα;\nΗ συγκέντρωση όλων των μελών της οικογένειας στο γεύμα είναι κάτι πολύ σημαντικό για την προώθηση της υγιεινής διατροφής. Τα παιδιά απορροφούν σαν σφουγγάρια, μαθαίνουν συνεχώς και διαμορφώνουν τις διατροφικές τους συνήθειες καθ' όλη την διάρκεια της ημέρας. Κατά τη διάρκεια του γεύματος, οι γονείς μπορούν να δίνουν στα παιδιά πληροφορίες για τα τρόφιμα (πώς παράγονται, πού καλλιεργούνται, πώς μεταποιούνται, ποια θρεπτικά συστατικά περιέχουν, κτλ.). Επίσης, οι ίδιοι οι γονείς με τις δικές τους διατροφικές προτιμήσεις, αποτελούν παράδειγμα προς μίμηση για τα παιδιά τους. Τα παιδιά θα δημιουργήσουν θετικές ή αρνητικές σχέσεις με τα τρόφιμα και θα διαμορφώσουν τις προσωπικές τους διατροφικές προτιμήσεις (τι τους αρέσει και τι δεν τους αρέσει), και συνήθως αποκτούν καλύτερες διατροφικές συνήθειες.\nΤο να καθόμαστε όλη η οικογένεια μαζί στο τραπέζι, πρόσωπο με πρόσωπο, έχοντας οπτική επαφή κάνει ευκολότερη την επικοινωνία. Κατά τη διάρκεια του γεύματος φροντίζουμε να δημιουργήσουμε ευχάριστη ατμόσφαιρα, να ακούμε με προσοχή ο ένας τον άλλον, απενεργοποιούμε τα κινητά τηλέφωνα, τα tablets, σβήνουμε την τηλεόραση, ενθαρρύνουμε τη συζήτηση. Μας δίνεται η ευκαιρία να ανταλλάξουμε τα νέα μας, να συζητήσουμε για το πώς περάσαμε την μέρα μας και να διασκεδάσουμε.\nΠοια είναι τα αποτελέσματα των συχνών οικογενειακών γευμάτων;\nΈρευνες έχουν δείξει ότι τα παιδιά που καταναλώνουν συχνά οικογενειακά γεύματα, έχουν μικρότερη πιθανότητα να γίνουν παχύσαρκα, παρουσιάζουν καλύτερες σχολικές επιδόσεις, και μικρότερη πιθανότητα κατάχρησης διαφόρων ουσιών και καπνίσματος.\nΑπολαύστε το γεύμα σας σαν οικογένεια και χτίστε γερά θεμέλια υγιεινής διατροφής! Και ας φροντίσουμε όταν επιστρέψουμε στις επαγγελματικές και σχολικές μας δραστηριότητες να βάλουμε ως προτεραιότητα στην καθημερινή μας ζωή τα οικογενειακά γεύματα!


Συντάχθηκε από Κώστας Χατζαντώνης στις 03 Φεβρουαρίου 2010 . Last updated on 18 Νοεμβρίου 2017 . Εμφανίσεις: 990\nΣυντάχθηκε από Μάρκος Σφακιανάκης στις 03 Φεβρουαρίου 2010 . Last updated on 18 Νοεμβρίου 2017 . Εμφανίσεις: 914\nΣυντάχθηκε από Λουΐζα Ρούσσου στις 03 Φεβρουαρίου 2010 . Last updated on 18 Νοεμβρίου 2017 . Εμφανίσεις: 969\nΣυντάχθηκε από Παυλάκος Μαυροειδής στις 22 Ιανουαρίου 2010 . Last updated on 03 Νοεμβρίου 2017 . Εμφανίσεις: 3739


«Θα παραμείνω στην πολιτική και εκτός βουλής» | Athens Voice\n«Θα παραμείνω στην πολιτική και εκτός βουλής»\nΑπείλησε ο Μπερλουσκόνι\nΑποφασισμένος να παραμείνει ενεργός στην πολιτική σκηνή της Ιταλίας, ακόμα κι αν χάσει την έδρα του στη γερουσία, μετά την καταδίκη του για φορολογική απάτη, δήλωσε ο πρώην πρωθυπουργός της χώρας Σίλβιο Μπερλουσκόνι.\nΣε βιντεοσκοπημένο μήνυμά του «προς τους Ιταλούς», ο Μπερλουσκόνι τονίζει ότι θα βρίσκεται πάντοτε στο πλευρό των συμπατριωτών του, ακόμα και σε ενδεχόμενο αποπομπής του. Όπως ανέφερε μάλιστα, «δεν είναι η θέση που κάνει τον πολιτικό ηγέτη αλλά η λαϊκή συναίνεση».\nΔεν ανακοίνωσε την απόσυρση των υπουργών του από την κυβέρνηση συνασπισμού του Ενρίκο Λέτα. Ο ρόλος των υπουργών, είπε, είναι «να σταματήσουν το φορολογικό βομβαρδισμό που γονατίζει τις οικογένειες και τις επιχειρήσεις μας».\nΑρνητικό πάντως για τον Μπερλουσκόνι ήταν το αποτέλεσμα της πρώτης ψηφοφορίας της αρμόδιας επιτροπής της ιταλικής γερουσίας. Ο εισηγητής Αντρέα Αουτζέλο, ο οποίος ανήκει στην κεντροδεξιά, είχε προτείνει να διατηρήσει ο Μπερλουσκόνι το αξίωμα του γερουσιαστή. Η 23μελής επιτροπή, με 15 ψήφους κατά και 1 υπέρ, απέρριψε την πρόταση και νέος εισηγητής ορίσθηκε ο Ντάριο Στεφάνο, του κόμματος Αριστερά και Ελευθερία.\nΗ επιτροπή αναμένεται να ολοκληρώσει τις εργασίες της μέχρι τα τέλη του τρέχοντος μηνός. Έως την 15η Οκτωβρίου, και η ολομέλεια της γερουσίας θα έχει αποφανθεί σχετικά με το εάν ο Σίλβιο Μπερλουσκόνι θα αποπεμφθεί.


Αν έχετε λιπώδες ήπαρ, μην χάσετε αυτά τα τρία εγχύματα τα οποία θα πρέπει να λαμβάνετε με άδειο στομάχι για να αποτοξινώσετε, να προστατεύσετε και να ενδυναμώσετε το συκώτι σας.\nΤο λιπώδες ήπαρ είναι η πιο κοινή ασθένεια του ήπατος στον ανθρώπινο πληθυσμό. Αν εσείς ή κάποιο άλλο μέλος της οικογένειάς σας πάσχει από αυτή την ασθένεια, σίγουρα γνωρίζετε ότι από εδώ και στο εξής είναι βασικό να βελτιώσετε τις καθημερινές σας συνήθειες και πάνω από όλα τη διατροφή σας. Με λίγη προσπάθεια και με μερικά κατάλληλα θρεπτικά συμπληρώματα θα μπορέσετε να αντιμετωπίσετε αυτή τη φλεγμονή και να μειώσετε το δείκτη λίπους στο συκώτι.\nΗ προσπάθεια πραγματικά αξίζει καθώς θα αποκτήσετε καλύτερη υγεία και ποιότητα ζωής. Ένας τρόπος για να θεραπεύσετε το λιπώδες ήπαρ είναι να ξεκινήσετε από το πρωινό σας γεύμα, γνωρίζοντας ποιες είναι οι καλύτερες επιλογές.\nΓιατί η θεραπεία του λιπώδους ήπατος ξεκινά από το πρωινό;\nΠώς μπορεί να μας βοηθήσει το κατάλληλο πρωινό να θεραπεύσουμε το λιπώδες ήπαρ; Λοιπόν, ξεκινώντας θα πρέπει να έχουμε υπόψη μας ότι το λιπώδες ήπαρ, ή αλλιώς ηπατική στεάτωση, είναι μια ασθένεια κατά την οποία τα λιπαρά οξέα και τα τριγλυκερίδια που έχουν συσσωρευτεί στο συκώτι μας, μεταβάλλουν τη λειτουργία των κυττάρων του ήπατος και προκαλούν φλεγμονές.\nΠαρά το γεγονός ότι πρόκειται για μια καλοήθη πάθηση, αν το λιπώδες ήπαρ δεν αντιμετωπιστεί σωστά προκειμένου να αντιστραφεί αυτή η διαδικασία, μπορεί να οδηγήσει σε σοβαρότερες ασθένειες. Η θεραπεία δεν περιλαμβάνει μόνο τη βελτίωση της διατροφής μας αλλά και την ενημέρωσή μας, την αλλαγή του τρόπου ζωής μας και φυσικά τη βελτίωση του πρωινού μας γεύματος καθώς αυτό είναι που θα μας βοηθήσει περισσότερο. Θα σας εξηγήσουμε το λόγο παρακάτω.\nΈνα καλό πρωινό εκπληρώνει τρεις λειτουργίες\nΚαθαρισμός: το πρώτο μας μέλημα είναι να αποτοξινώσουμε και να καθαρίσουμε το συκώτι από όλες τις τοξίνες που το έχουν υπερφορτώσει, από τα λιπίδια και τα λιπαρά οξέα που μεταβάλλουν τη βασική του λειτουργία και προκαλούν φλεγμονές.\nΕνδυνάμωση: μια από τις εξαιρετικές ιδιότητες του ήπατος είναι ότι έχει τη δυνατότητα να αναγεννάται από μόνο του. Έχει τη δυνατότητα να δημιουργεί νέα, υγιή και δυνατά κύτταρα και ιστούς, εφόσον βέβαια το βοηθήσουμε να το πραγματοποιήσει. Ξέρετε πόσο πολύ μπορούμε να βοηθήσουμε το συκώτι μας; Μπορούμε να του προσφέρουμε αντιοξειδωτικά, κατάλληλες πρωτεΐνες και μεταλλικά στοιχεία που θα το βοηθήσουν να συνθέσει ένζυμα με τα οποία θα μπορέσει να αναγεννηθεί.\nΠροστασία: το συκώτι είναι ένα από τα πιο σημαντικά όργανα στο σώμα μας και παράλληλα ένα από τα πιο εύθραυστα και ευαίσθητα στην κακή διατροφή ή σε κακές καθημερινές συνήθειες. Τα λιπαρά και οι τοξίνες που περιέχουν ορισμένες τροφές, τα φάρμακα, ο καπνός, το αλκοόλ οδηγούν στην εξασθένηση του ήπατος. Ωστόσο, με κατάλληλη διατροφή και συμπληρώματα, μπορούμε να το προστατεύσουμε προκειμένου να το βοηθήσουμε να αντιστρέψει την ηπατική στεάτωση.\nΕγχύματα με καθαριστικές ιδιότητες για το πρωινό σας\nΑν εσείς ή κάποιο άλλο μέλος της οικογένειάς σας έχει διαγνωστεί με αυτή την πάθηση δεν πρέπει να ανησυχήσετε αλλά ούτε και να χάσετε την ψυχραιμία σας. Όπως αναφέραμε και παραπάνω, το λιπώδες ήπαρ είναι μια πάθηση που μπορεί να θεραπευτεί αρκεί να λάβετε τα κατάλληλα μέτρα. Πρέπει να αποδεχτείτε ότι η μέχρι τώρα διατροφή σας ήταν εσφαλμένη και καταστροφική και ότι αν θέλετε να τρώτε καλύτερα και να αισθάνεστε καλύτερα θα πρέπει να κάνετε μερικές δραστικές αλλαγές.\nΜάθετε περισσότερα σχετικά με το πώς να κάνετε αποτοξίνωση στο συκώτι σας.\nΓια να το καταφέρετε αυτό, είναι απαραίτητο να ξεκινάτε το πρωινό σας με εγχύματα καθώς είναι ιδανικά για τον καθαρισμό, την ενδυνάμωση και την προστασία του ήπατος. Θα πρέπει να τα πίνετε πάντα με άδειο στομάχι, αμέσως μετά το πρωινό σας ξύπνημα. Θα σας δώσουμε 3 επιλογές έτσι ώστε κάθε μέρα να ετοιμάζετε εκείνο που σας αρέσει περισσότερο. Σημειώστε:\n1. Καθαριστικό και προστατευτικό έγχυμα με αγκινάρα για το λιπώδες ήπαρ\nΤο πρώτο πράγμα που πρέπει να κάνετε είναι να ζεστάνετε το νερό και μετά να προσθέσετε τις δυο αγκινάρες. Θα πρέπει να μαγειρευτούν καλά μέχρι να μαλακώσουν και στη συνέχεια κρατάτε το νερό που είναι απίστευτα ωφέλιμο για τη θεραπεία του λιπώδους ήπατος.\nΑδειάζετε το νερό σε ένα γυάλινο μπουκάλι και προσθέτετε το χυμό από ένα λεμόνι. Πίνετε αυτό το νερό από τις αγκινάρες καθ’ όλη τη διάρκεια της ημέρας. Το πρώτο ποτήρι πρέπει να το πίνετε με άδειο στομάχι, αμέσως μετά το πρωινό σας ξύπνημα. Είναι πολύ εύκολο!\n2. Καθαριστικό και προστατευτικό έγχυμα με ραδίκι\n20 gr αποξηραμένο ραδίκι\n20 gr λεμόνι σε φέτες\nΞεκινάτε ζεσταίνοντας το νερό. Μόλις αρχίσει να βράζει, προσθέτετε το αποξηραμένο ραδίκι και τα 20 gr λεμόνι που έχετε κόψει σε φέτες. Τα αφήνετε να μαγειρευτούν για τουλάχιστον 15 λεπτά και στη συνέχεια τα αφήνετε να σταθούν για άλλα 10 λεπτά. Στραγγίζετε το περιεχόμενο και το πίνετε ζεστό σιγά-σιγά.\n3. Καθαριστικό και προστατευτικό έγχυμα γάλα γαϊδουράγκαθου για το λιπώδες ήπαρ\n20 gr γάλα γαϊδουράγκαθου έτοιμο για έγχυμα (μπορείτε να το βρείτε σε φυτικά εγχύματα στα φαρμακεία).\nΕίναι απλό και γρήγορο. Το μόνο που χρειάζεται είναι να ζεστάνετε το νερό και μόλις αρχίσει να βράζει, προσθέτετε το φακελάκι με το γάλα γαϊδουράγκαθου. Τα φακελάκια πωλούνται συνήθως σε καταστήματα υγιεινής διατροφής. Το αφήνετε να σταθεί και το πίνετε με άδειο στομάχι.\nΟι καλύτερες τροφές για το πρωινό σας γεύμα και το λιπώδες ήπαρ\n1. Φυτικές ίνες, βασικές για την καθημερινότητά σας\nΈνα μπολ βρώμη\nΜια φέτα ψωμί σίκαλης αλειμμένη με ελαιόλαδο\nΔημητριακά από φυσικό καλαμπόκι χωρίς ζάχαρη\nΜάθετε περισσότερα σχετικά τις ωφέλειες του νερού βρώμης.\n2. Λιπαρά οξέα Ωμέγα 3, προστασία για το συκώτι\nΈνα κρόκο αβγού\n3. Φρούτα που συμβάλλουν στον καθαρισμό και στην ενδυνάμωση του ήπατος\nΣυνεπώς, να θυμάστε ότι μπορείτε πάντα να συμπεριλαμβάνετε μια κούπα καφέ στο πρωινό σας γεύμα καθώς, όπως γνωρίζετε, προσφέρει εξαιρετική προστασία στο συκώτι μας.


σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή, όσον αφορά την αποχώρηση του Ηνωμένου Βασιλείου από την Ένωση\n(6) Η κυβέρνηση του Ηνωμένου Βασιλείου έχει δηλώσει την πρόθεσή της να μην απαιτεί θεώρηση από τους πολίτες της ΕΕ-27 όταν ταξιδεύουν στο Ηνωμένο Βασίλειο για βραχεία διαμονή για επιχειρηματικούς σκοπούς ή τουρισμό από την ημερομηνία κατά την οποία το δίκαιο της Ένωσης παύει να εφαρμόζεται στο Ηνωμένο Βασίλειο. Σε περίπτωση που το Ηνωμένο Βασίλειο καθιερώσει στο μέλλον υποχρέωση θεώρησης για τους υπηκόους τουλάχιστον ενός κράτους μέλους, θα πρέπει να εφαρμοστεί ο μηχανισμός αμοιβαιότητας που προβλέπεται στο [άρθρο 1 παράγραφος 4 του κανονισμού (ΕΚ) αριθ. 539/2001]26. Το Ευρωπαϊκό Κοινοβούλιο, το Συμβούλιο, η Επιτροπή και τα κράτη μέλη θα πρέπει να ενεργήσουν αμελλητί για την εφαρμογή του εν λόγω μηχανισμού.\n(6) Η κυβέρνηση του Ηνωμένου Βασιλείου έχει δηλώσει την πρόθεσή της να μην απαιτεί θεώρηση από τους πολίτες της ΕΕ-27 όταν ταξιδεύουν στο Ηνωμένο Βασίλειο για βραχεία διαμονή για επιχειρηματικούς σκοπούς ή τουρισμό από την ημερομηνία κατά την οποία το δίκαιο της Ένωσης παύει να εφαρμόζεται στο Ηνωμένο Βασίλειο.\n26 Βλέπε υποσημείωση 23.\n(7α) Η παρούσα απόφαση βασίζεται στην προσδοκία ότι, για λόγους διατήρησης στενών σχέσεων, το Ηνωμένο Βασίλειο θα χορηγήσει πλήρη αμοιβαιότητα στον τομέα των θεωρήσεων για τους υπηκόους όλων των κρατών μελών. Σε περίπτωση που το Ηνωμένο Βασίλειο καθιερώσει στο μέλλον υποχρέωση θεώρησης για τους υπηκόους τουλάχιστον ενός κράτους μέλους, θα πρέπει να εφαρμοστεί ο μηχανισμός αμοιβαιότητας που προβλέπεται στο [άρθρο 1 παράγραφος 4 του κανονισμού (ΕΚ) αριθ. 539/2001]1α . Το Ευρωπαϊκό Κοινοβούλιο, το Συμβούλιο, η Επιτροπή και τα κράτη μέλη θα πρέπει να ενεργήσουν αμελλητί για την εφαρμογή του εν λόγω μηχανισμού. Η Επιτροπή θα πρέπει να παρακολουθεί σε συνεχή βάση την τήρηση της αρχής της αμοιβαιότητας και να ενημερώνει αμέσως το Ευρωπαϊκό Κοινοβούλιο και το Συμβούλιο για τυχόν εξελίξεις που θα μπορούσαν να θέσουν σε κίνδυνο την τήρηση της εν λόγω αρχής.\n1α Βλέπε υποσημείωση 23.\nΗ παρούσα πρόταση της Επιτροπής αποτελεί μέρος των νομοθετικών μέτρων που απαιτούνται για την προσαρμογή του δικαίου της Ένωσης στην αποχώρηση του Ηνωμένου Βασιλείου από την ΕΕ. Αποσκοπεί στη διευκρίνιση της κατάστασης των υπηκόων του Ηνωμένου Βασιλείου, όταν λήξει για αυτούς η ισχύς του ενωσιακού δικαίου, όσον αφορά την πολιτική θεωρήσεων.\nΣήμερα, οι υπήκοοι του Ηνωμένου Βασιλείου, ως πολίτες της Ένωσης, έχουν το δικαίωμα να εισέρχονται σε οποιοδήποτε άλλο κράτος μέλος χωρίς θεώρηση εισόδου ή άλλη ισοδύναμη διατύπωση. Όμως, μετά την αποχώρηση από την Ένωση, θα καταστούν υπήκοοι τρίτης χώρας, σύμφωνα με το δίκαιο της ΕΕ. Θα πρέπει, συνεπώς, να προσδιοριστεί εάν θα υπόκεινται σε υποχρέωση θεώρησης όταν διέρχονται τα εξωτερικά σύνορα των κρατών μελών ή εάν θα απαλλάσσονται από την υποχρέωση αυτή.\nΣτο κεκτημένο της ΕΕ στον τομέα των θεωρήσεων, ο κανονισμός (ΕΚ) αριθ. 539/2001(1) απαριθμεί, στο παράρτημα I, τις χώρες οι υπήκοοι των οποίων υπόκεινται στην υποχρέωση θεώρησης, και, στο παράρτημα II, τις χώρες οι υπήκοοι των οποίων απαλλάσσονται από την υποχρέωση αυτή. Ο κανονισμός αυτός καθορίζει επίσης τα κριτήρια για τη λήψη απόφασης σχετικά με την εγγραφή μιας χώρας στο παράρτημα Ι ή στο παράρτημα ΙΙ. Η απόφαση αυτή πρέπει να ληφθεί από τους συννομοθέτες μέσω τροποποίησης του εν λόγω κανονισμού.\nΌπως περιγράφεται στην αιτιολογική έκθεση της πρότασης, η Επιτροπή αξιολόγησε την κατάσταση του Ηνωμένου Βασιλείου όσον αφορά τα κριτήρια που ορίζονται στον κανονισμό (τα εν λόγω κριτήρια αφορούν, «μεταξύ άλλων, την παράνομη μετανάστευση, τη δημόσια τάξη και ασφάλεια, τα οικονομικά οφέλη, ιδίως όσον αφορά τον τουρισμό και το εξωτερικό εμπόριο, και τις εξωτερικές σχέσεις της Ένωσης με τις οικείες τρίτες χώρες συμπεριλαμβανομένων, ειδικότερα, ζητημάτων που άπτονται των ανθρωπίνων δικαιωμάτων και των θεμελιωδών ελευθεριών, καθώς και τις επιπτώσεις σε θέματα περιφερειακής συνοχής και αμοιβαιότητας.»). Η Επιτροπή κατέληξε στο συμπέρασμα ότι οι υπήκοοι του Ηνωμένου Βασιλείου που είναι Βρετανοί πολίτες θα πρέπει να απαλλάσσονται από την υποχρέωση θεώρησης όταν ταξιδεύουν στην Ένωση για βραχεία διαμονή.\nΣυνεπώς, η Επιτροπή προτείνει να προστεθεί το Ηνωμένο Βασίλειο όσον αφορά τους βρετανούς πολίτες στο παράρτημα ΙΙ, δηλαδή τον κατάλογο των χωρών που απαλλάσσονται από την υποχρέωση θεώρησης. Προτείνει επίσης δύο περαιτέρω αναγκαίες τεχνικές αλλαγές ώστε να αντικατοπτρίζεται σωστά η νέα νομική κατάσταση στο κείμενο του κανονισμού.\nΗ πρόταση περιέχει επίσης, στο άρθρο 2, υπενθύμιση ότι ο μηχανισμός αμοιβαιότητας που προβλέπεται από τον κανονισμό (ΕΚ) αριθ. 539/2001 εφαρμόζεται σε περίπτωση που το Ηνωμένο Βασίλειο θεσπίσει υποχρέωση θεώρησης για τους υπηκόους ενός κράτους μέλους.\nΤέλος, το άρθρο 3 ορίζει ότι ο παρών κανονισμός αρχίζει να ισχύει στις 30 Μαρτίου 2019 και εφαρμόζεται από την επομένη της λήξης της εφαρμογής του δικαίου της Ένωσης στο Ηνωμένο Βασίλειο.\nΟ εισηγητής θεωρεί ότι η Επιτροπή αξιολόγησε ορθά τα κριτήρια που πρέπει να διέπουν την απόφαση επί του θέματος. Η απαλλαγή των υπηκόων του Ηνωμένου Βασιλείου από την υποχρέωση θεώρησης είναι, στην παρούσα κατάσταση, η μόνη λογική απόφαση.\nΟ κανονισμός (ΕΚ) αριθ. 539/2001 αποτέλεσε αντικείμενο κωδικοποίησης και αντικαθίσταται από τον κανονισμό (ΕΕ) 2018/1806, της 14ης Νοεμβρίου 2018, ο οποίος τέθηκε σε ισχύ την 18η Δεκεμβρίου 2018. Οι σχετικές αναφορές σε όλα τα νομοθετικά κείμενα θα προσαρμοστούν.\nΚατάλογος των τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή, όσον αφορά την αποχώρηση του Ηνωμένου Βασιλείου από την Ένωση


ΑΘΛΗΤΙΚΟΙ ΨΙΘΥΡΟΙ: Αδεια στην παρανομία!!\nΑν ήμουν στη θέση ΠΑΕ, που πιέστηκα πολύ για να συμμαζέψω τα οικονομικά μου, χθες θα ένιωθα σαν να με είχαν περιβάλει με τη χλαμύδα του... ηλίθιου! Οπως ο ΠΑΟΚ για παράδειγμα. Γράφει ο Στράτος Σεφτελής.\nΠούλησε παιχταράδες όσο όσο, για να βρίσκεται τώρα στην ίδια σχεδόν θέση με ΠΑΕ που στα ταμεία τους χάνει η μάνα το παιδί και τον παιδί τη μάνα! Τελικά, η μόνη που είχε ουσιαστική τιμωρία από τη μη αδειοδότησή της ήταν η ΑΕΚ, που έχασε τη συμμετοχή της στο Γιουρόπα. Για τους υπόλοιπους, ούτε γάτα ούτε ζημιά.\nΕκεί που η ποινή που προβλεπόταν αρχικά ήταν ο υποβιβασμός, σιγά σιγά πήγαν όλα στην μπάντα! Και μεταγραφές θα κάνουν και όλα. Αρα, τι τις διαχωρίζει από τις ΠΑΕ που προσπάθησαν να κινηθούν μέσα στα όρια της νομιμότητας; Μάλλον τίποτα! Και εδώ ακριβώς εντοπίζονται η τραγωδία του ποδοσφαίρου μας και η πλήρης απαξίωση της... «διοργανώτριας του χάους». Οπως ήταν στημένη θεσμικά όλη αυτή η υπόθεση με τις αδειοδοτήσεις, ήταν μαθηματικά βέβαιο πως θα φτάναμε στο κωμικό αποτέλεσμα όπως το χθεσινό.\nΑπό τη στιγμή που υπάρχουν έξι ΠΑΕ χωρίς αδειοδότηση, αυτομάτως αυτές αποτελούν πόλο νομιμοποίησης κάθε παρανομίας. Εξι ψήφοι είναι μεγάλος αριθμός και ικανός να διαμορφώσει νέα δεδομένα. Ακόμη και πλήρη ανατροπή της στοιχειώδους νομιμότητας. Οση, τέλος πάντων, έχει απομείνει...


Fallen Angels: Κάποτε γνώρισα μια λίμνη...\nΔεν υπάρχει χειρότερο συναίσθημα από το να βλέπεις το χώρο σου, το όλο-δικό σου σπίτι μαζεμένο σε κουτιά και ουσιαστικά άδειο. Όλο αυτό σου δημιουργεί έναν κόμπο στο στομάχι-το λιγότερο.\nΓια τέσσερα χρόνια, είχες το σπίτι σου, αυτό που αποκαλούσες δικό σου. Εκεί μέσα έζησες τις μοναδικές σου στιγμές, στιγμές που δεν θα ξεχάσεις ποτέ. Εκεί έγιναν τα καλύτερα μεθύσια, εκεί τα καλύτερα παιχνίδια, τα πιο δυνατά γέλια με την καλύτερη παρέα.\nΣτην πόλη αυτή δημιούργησα μια δεύτερη οικογένεια. Η Καστοριά έγινε το δεύτερο σπίτι μου. Και η παρέα μου τα αδέρφια μου. Μαζί κλάψαμε, περάσαμε δύσκολες ή περίεργες στιγμές, γελάσαμε, κάναμε "ρεζίλι" ο ένας τον άλλον αλλά και τον ίδιο μας τον εαυτό και γενικά ξεπεράσαμε πολλά όριά μας.\nΤώρα, μετά από τέσσερα ολόκληρα χρόνια πρέπει να αποχαιρετήσω αυτή την καθημερινότητα. Να πω αντίο στην πόλη και στην παρέα που «βρήκα» τον εαυτό μου. Που διαμόρφωσα τη δική μου προσωπικότητα. Να πω αντίο στο πρώτο δικό μου σπίτι. Στους τοίχους που με στήριζαν όταν γυρνούσα ζαλισμένη από το ποτό, στην κουζίνα που υπέστη όλα τα μαγειρικά μου πειράματα, στο δωμάτιο μου με το υπέροχο κρεβάτι. Στο σαλόνι που περάσαμε τις πιο όμορφες στιγμές…\nΤις τελευταίες μέρες δεν αισθανόμουν καλά που έβλεπα το σπίτι σε μια κατάσταση γεμάτο κουτιά. Την τελευταία μέρα λοιπόν, που οι κούτες μπήκαν στο αυτοκίνητο, το σπίτι έμεινε άδειο. Και εκεί είναι που σε πιάνουν τα κλάματα. Που θες να φύγεις από εκεί μέσα γιατί παύει να είναι το σπίτι που σε στέγασε. Αυτόματα γίνεται ένα σπίτι ξένο. Οι τοίχοι όμως κρατούν αυτά που πέρασες... Έτσι δεν είναι;\nΗ πόλη δεν θα είναι ποτέ ίδια όταν ξαναγυρίσω. Η καθημερινότητα σ’ αυτή την πόλη τελείωσε. Κι όμως αυτή η πόλη κρύβει σε κάθε της στενό δικές μας αναμνήσεις…\nΛίζα 11 Οκτωβρίου 2015 - 12:46 μ.μ.\n..........και τώρα κλαίω. Κλαίω για μια πόλη στην άλλη άκρη από τη δική σου φοιτητούπολη. Μια πόλη τόσο κοντά στην ιδιαίτερη πατρίδα μου, μα τόσο μακριά γιατί δεν θα 'ναι ποτέ ξανά η ίδια. Δεν θα 'ναι ποτέ ξανά η δική μου φοιτητούπολη, η δική μου Κομοτηνή. Μονάχα στα στενά της θα κρύβει παλιά μας μυστικά, ιστορίες και φαντάσματα τόσων και τόσων φοιτητών που πέρασαν από εκεί.\nΑχ Λιζάκι πλέον σε καταλαβαίνω απόλυτα! Είναι πραγματικά πολύ άσχημο να σκέφτεσαι τη δική σου φοιτητούπολη και πλέον να ξέρεις ότι ποτέ ξανα δεν θα ναι η ίδια ...


Συνεχίζουν τις κινητοποιήσεις και τα μπλόκα οι αγρότες – The Panhellenic Post\nΣυνεχίζονται οι αγροτικές κινητοποιήσεις με αιχμή το φορολογικό και το ασφαλιστικό. Οι αγρότες στον κόμβο της Νίκαιας έκλεισαν επ’ αόριστον Συνεχίζονται οι αγροτικές κινητοποιήσεις με αιχμή το φορολογικό και το ασφαλιστικό. Οι αγρότες στον κόμβο της Νίκαιας έκλεισαν επ’ αόριστον το ρεύμα προς την Αθήνα στην εθνική οδό και η κυκλοφορία γίνεται από παρακαμπτηρίους.\nΑποκλεισμός διαρκείας και στον κόμβο Αγίου Δημητρίου στην Ιόνια οδό, στο ύψος της Άρτας.\nΤην Πέμπτη οι αγρότες των Σερρών επιχείρησαν να κινηθούν με τα τρακτέρ τους προς τον Προμαχώνα, αλλά εμποδίστηκαν από ισχυρές αστυνομικές δυνάμεις.


Κεντρικη ΚΑΤΟΧΙΚΑ\tΜήπως η εκλογές είναι στημένες;Γιατί έπεσε έξω η Public Issue;\nΤο Γιάννη Μαυρή της Public Issue τον εμπιστεύομαι από το 2004, όταν είχε προβλέψει, και με ακρίβεια μάλιστα, τα αποτελέσματα των βουλευτικών εκλογών: την ώρα που όλες οι άλλες εταιρείες δημοσκοπήσεων μέχρι την τελευταία στιγμή έδιναν ντέρμπι ΠΑΣΟΚ – ΝΔ, η Public Issue έδινε τη ΝΔ 5 μονάδες μπροστά από την αρχή μέχρι το τέλος και δικαιώθηκε από το εκλογικό αποτέλεσμα…\nΣημειωτέον δε, ότι οι υπόλοιπες εταιρείες δημοσκοπήσεων του΄ασκούσαν δριμεία κριτική για τη μέθοδο των τηλεφωνικών συνεντεύξεων που ακολουθούσε. Αλλά, είπαμε, δικαιώθηκε, ενώ το Βαρόμετρο, η κυλιόμενη μέτρηση της εταιρείας που τρέχει εδώ και χρόνια και δημοσιεύεται στο ΣΚΑΪ και την Καθημερινή έχει καθιερωθεί ως ένα πολύτιμο εργαλείο ανάλυσης.\nΑργότερα, είχα την ευκαιρία να τον γνωρίσω πάνω στη δουλειά και να επιβεβαιώσω πως πρόκειται για άνθρωπο με επιστημονική αρτιότητα και άμεμπτη ακεραιότητα.\nΌταν διαπίστωσα, λοιπόν, ότι για τις εκλογές της 17 Ιουνίου η Public Issue «έβλεπε» μπροστά το ΣΥΡΙΖΑ και με διαφορά, το έλαβα σοβαρά υπ’ όψιν και κρατούσα σοβαρές επιφυλάξεις για τις υπόλοιπες δημοσκοπήσεις που εκτιμούσαν ότι η ΝΔ προηγείται με βραχεία κεφαλή. Άρχισαν, μάλιστα, να μπαίνουν ψύλλοι στ’ αυτιά μου ως προς την πιθανότητα να λειτουργούν σκοπιμότητες.\nΗ τελευταία μέτρηση της Public Issue πριν από το (αδικαιολόγητο πλέον) black-out εκτιμούσε πως ο ΣΥΡΙΖΑ προηγείται με 6 ολόκληρες μονάδες (με τα γνωστά περιθώρια απόκλισης). Ο Γιάννης Μαυρής ρωτήθηκε κατά την παρουσίαση του Βαρόμετρου πώς εξηγεί τη σημαντική διαφορά των δικών του ευρημάτων από τα αντίστοιχα άλλων εταιρειών. Μεταξύ άλλων, είπε πως «όλοι κρινόμαστε» και πρόσθεσε ότι «θα τα πούμε τη Δευτέρα των εκλογών».\nΣήμερα είναι η Δευτέρα των εκλογών. Ως «πιστός» των δημοσκοπήσεων της Public Issue, περιμένω κάποια εξήγηση…\nΤου Πάνου Πολυζωΐδη\nΑποκλειστικό:Έριξαν χημικά μέσα στο “Blue Star 2”!


Παραμυθοπεράσματα, Author at ΠΑΡΑΜΥΘΟΠΕΡΑΣΜΑΤΑ\nAuthor Archives: Παραμυθοπεράσματα\nΆκουσε τις λέξεις μου, νιώσε τα παραμύθια\nPosted on 11/11/2019 11/11/2019 by Παραμυθοπεράσματα\nΗ ομάδα αφήγησης Παραμυθοπεράσματα την Παρασκευή 15/11 στις 8 το βράδυ, σας περιμένουμε στο φιλόξενο βιβλιοπωλείο Ο Μετεωρίτης για να αφηγηθούμε παραμύθια από τα πέρατα του κόσμου με τίτλο “άκουσε τις λέξεις μου, νιώσε τα παραμύθια”. Σας περιμένουμε με μια μεγάλη αγκαλιά!\nΜην αργήσετε, ε;\nPosted on 15/10/2019 15/10/2019 by Παραμυθοπεράσματα\nΜια ολοκαίνουργια εκπομπή με τίτλο “Παραμυθομιλήματα Παραμυθολογήματα” ξεκινά. Με θέματα το λαϊκό πολιτισμό, το λαϊκό παραμύθι, τη λογοτεχνία σχεδιασμένη με πολλή αγάπη και μεράκι έκανε πρεμιέρα την Κυριακή 6 Οκτωβρίου στις 6 το απόγευμα από τη φιλόξενη συχνότητα του ιντερνετικού ραδιοφώνου SUN – RADIO.\nΤο SUN – RADIO στηρίζει τις τέχνες και τον πολιτισμό και εντάσσει στο δυναμικό του σταθμού του και την εκπομπή “Παραμυθομιλήματα Παραμυθολογήματα”. Κατά τη διάρκεια της εκπομπής θα ασχολούμαστε με θέματα που άπτονται του λαϊκού πολιτισμού (θρύλους, μύθους, τραγούδια, ήθη, έθιμα, παροιμίες, γνωμικά, παραδόσεις και πολλά μα πολλά παραμύθια), βιβλία, νέες κυκλοφορίες, θα παίζουμε παιχνίδια, θα κάνουμε συνεντεύξεις και θα ακούμε όμορφη μουσική!\nΜείνετε συντονισμένοι και δε θα χάσετε. Σας περιμένω όλους και όλες κάθε Κυριακή στις 6 ώρα με πολλή χαρά και ανυπομονησία! Να μπαίνετε και στο chat του σταθμού για να επικοινωνούμε άμεσα μαζί.\nΜπορείτε να ενημερώνεστε και από την επίσημη σελίδα του sun radio, αλλά και από την ομώνυμη ομάδα “Παραμυθομιλήματα Παραμυθολογήματα”!\nΛέξεις από όνειρα γέννησαν την αλήθεια\nΣτο φιλόξενο συνεργατικό καφενείο “Ανάκατα” η ομάδα αφήγησης “Παραμυθοπεράσματα” στις 23 Οκτωβρίου 2019 στις 8:30 το βράδυ, αφηγείται παραμύθια που είναι όλα γεμάτα αλήθεια, από διαφορετικές γωνιές του κόσμου, πραγματικού κι ονειροκόσμου!\nΥφαίνω λέξεις μαγικές και φτιάχνω παραμύθια\nΞεκινάμε τη φετινό μας ταξίδι στον κόσμο των παραμυθιών με μια αφήγηση για παιδιά. Η ομάδα “Παραμυθοπεράσματα” θα είναι μαζί με τους μικρούς της φίλους το Σάββατο 12 Οκτωβρίου 2019 στις 11:30 το πρωΐ στο φιλόξενο βιβλιοπωλείο “Ο μετεωρίτης” (Φωκίωνος Νέγρη 68).\nΣπόρος έπεσε, λόγος φύτρωσε, παραμύθι θέριεψε\nPosted on 22/05/2019 22/05/2019 by Παραμυθοπεράσματα\nΑκούσατε, ακούσατε φίλες και φίλοι της αφήγησης! Την άλλη Πέμπτη στις 23 του μήνα στις 8 το βράδυ στο φιλόξενο βιβλιοπωλείο Σπόρος στην Κηφισιά. Σας περιμένουμε!\nΜην ξεχαστείτε, ε; Σας περιμένουμε! Θα περάσουμε παραμυθένια!\nΠαρουσίαση βιβλίου: Το κάστρο των παραμυθιών (Εκδόσεις Ωρίων)\nPosted on 29/03/2019 10/06/2019 by Παραμυθοπεράσματα\nΤα Παραμυθοπεράσματα τούτη την Κυριακή 31/3 στις 12 το μεσημέρι στο φιλόξενο χώρο του polis art cafe, Πεσματζόγλου 5 στη Στοά του βιβλίου, μπλέκονται στα υπόγεια, τους διαδρόμους και τα δωμάτια ενός κάστρου των παραμυθιών και ταυτόχρονα εξερευνούν κρυμμένους θρύλους.\nΠρόκειται για την παρουσίαση του βιβλίου Το κάστρο των παραμυθιών ένα συλλογικό έργο από εξαιρετικές συγγραφείς.\nΕλάτε να το απολαύσετε και σας λέω ότι το βιβλίο είναι μοναδικό.\nΌποιος δεν το πάρει θα χάσει κι όποιος το πάρει, πάλι θα χάσει…το μυαλό του από αυτά τα θαυμαστά που θα διαβάσει!\nΚοπιάσετε και δε θα χάσετε! Θα με θυμηθείτε!\nΟι εκδόσεις Ωρίων σας προσκαλούν στην παρουσίαση του νέου βιβλίου “Το κάστρο των παραμυθιών”, την Κυριακή 31 Μαρτίου, ώρα 12.00μμ στην Αθήνα, στο POLIS ART CAFE Πεσματζόγλου 5.\nΣε μια πρωτότυπη και διαδραστική παρουσίαση, για το βιβλίο -εκτός από τους συντελεστές -μιλούν: o Δρ. Δημήτρης Μπογιατζής, καθηγητής Δημιουργικής Γραφής και ιδρυτής της Σχολής Δημιουργικής Γραφής Harmony & Creativity και οι μαθητές Δημοτικού των εκπαιδευτηρίων Καραχάλιου.\nΠοιος θα τολμήσει να μπει στο κάστρο των παραμυθιών; Στο βιβλίο «Το κάστρο των παραμυθιών» που κυκλοφορεί από τις εκδόσεις Ωρίων, δέκα μοναδικά εικονογραφημένα παραμύθια, εμπνευσμένα από αντίστοιχους ελληνικούς παραδοσιακούς θρύλους, μας ανοίγουν ένα παράθυρο στη φαντασία! Πρόκειται για μία ξεχωριστή συνάντηση δέκα συγγραφέων, που ενώνουν τις πέννες τους για να μας μεταφέρουν στον κόσμο του αυθεντικού παραμυθιού. Στο βιβλίο περιλαμβάνονται οι αρχικοί θρύλοι από διάφορα μέρη της Ελλάδας καθώς και προτάσεις για ασκήσεις δημιουργικής γραφής. Διαβάζεται από μικρούς και μεγάλους.\nΠοίηση: Σοφία Σκλείδα\nΛαογραφικό σημείωμα: Ιωάννα Φώκου\nΕικονογράφηση: Ματίνα Ζέρβα\nΚαλλιτεχνική επιμέλεια: Μιμίκα Καπούλα\nΕπιστημονική Ημερίδα Σάββατο 23 Μαρτίου στα πλαίσια του Φεστιβάλ Αφήγησης “Αθήνα… μια πόλη παραμύθια 2019”\nPosted on 22/03/2019 22/03/2019 by Παραμυθοπεράσματα\nΠολύ ενδιαφέρουσες εισηγήσεις αύριο Σάββατο 11-14 στο πνευματικό κέντρο του δήμου Αθηναίων για το παραμύθι. Μεταξύ άλλων εισηγούνται η κα Κατρινακη, η κα Δαμιανού, ο κος Γεωργατσούλης, ο κος Προύσαλης, ο κος Θεοδωρίδης και η Ιωάννα Φώκου από τα Παραμυθοπεράσματα.\nΤα “Παραμυθοπεράσματα” στο 6ο φεστιβάλ αφήγησης “Αθήνα, μια πόλη παραμύθια”\nΤα Παραμυθοπεράσματα λένε παραμύθια γιομάτα ψέματα κι αλήθεια! Κοπιάστε! Σας περιμένουμε !!!\n“Το κουταλάκι όμως δεν έσπασε”\nPosted on 09/02/2019 09/02/2019 by Παραμυθοπεράσματα\nΤα Παραμυθοπεράσματα μετά από πρόσκληση του Νότιου Σήματος αφηγούνται με μεγάλη χαρά και ενθουσιασμό μνήμες και γεγονότα εποχής από το αυτοβιογραφικό βιβλίο του Γεώργου Γερουλάνου «Το κουταλάκι όμως δεν έσπασε», το Σάββατο 16 Φεβρουαρίου στις 19.00, στο Πολιτιστικό κέντρο Αλίμου που βρίσκεται στην οδό Ιωνίας 96.\nPosted on 01/02/2019 01/02/2019 by Παραμυθοπεράσματα\nΤα Παραμυθοπεράσματα σας περιμένουμε την Κυριακή 3 Φεβρουαρίου στις 12 το μεσημέρι στο Μουσείο Λαϊκής Τέχνης και Παράδοσης “Αγγελική Χατζιμιχάλη” στην Πλάκα στην οδό Α. Χατζημιχάλη 6, για μια αφήγηση για παιδιά που θα ξεσηκώσει μικρά και μεγάλα παιδιά. Πάρτε παιδιά, ανίψια, βαφτιστήρια, εγγόνια, τα παιδιά της γειτόνισσας κι ελάτε να ακούσετε όμορφες ιστορίες!\nΣας περιμένουμε με ανοιχτές αγκάλες!


Portal news - Blogakias.gr by Spyros Tagas: Απίστευτες καταστάσεις σε Λύκειο, που είναι ο υπουργός παιδείας;\nΑπίστευτες καταστάσεις σε Λύκειο, που είναι ο υπουργός παιδείας;\nπηγή άρθρου : http://prezatv.blogspot.com\nΑυτό που συμβαίνει είναι μεγάλο λάθος, κάποιοι πρέπει να πάρουν τις ευθύνες του και να αναλογιστούν. Γιατί μετά μην σκέφτονται γιατί μερικοί βγαίνουν τσουτσέκια. Πρέπει να τους τρίξουν τα δόντια, κάποιος να τους δείξει πως πρέπει να φέρονται. Κανείς μαθητής, ο οποιοσδήποτε δεν μπορεί να γίνεται μπαλάκι ευθυνών ανάμεσα σε δύο ανεύθυνα μέσα, όπου το ένα δεν μπορεί να λειτουργεί μέσα σε ένα σχολείο, γιατί προφανώς είναι ανίκανο και το δεύτερο δεν μπορεί να κρατήσει τις ισσοροπίες. Ε τι να πω; Έλεος και πάλι έλεος. Κρίμα και χαλάν την γνώμη για τα άλλα σχολεία της περιοχής.\nΣυμβαίνει στο Λύκειο Λευκίμμης\nΕίναι το σημείο που συναντώνται η ακαμψία ενός δικαστικού και η αυταρχική, αντιπαιδαγωγική συμπεριφορά ενός σχολείου. Είναι η κυριαρχία του σύννομου πάνω στην ουσία της εκπαιδευτικής διαδικασίας. Είναι εκεί που η νομολαγνεία και η νομοφοβία μας κάνει να ξεχνάμε τον εκπαιδευτικό λειτουργό και τις παιδαγωγικές ανοχές\nπου μας δίδει η εκπαιδευτική μας ιδιότητα.\nΚαι για να μην νομίζεται ότι είμαι υπερβολικός\nας διαβάσουμε μαζί την περίπτωση.\nΣυνάδελφοι του Λυκείου Λευκίμμης ακόμα δεν είναι αργά.\nΤσούκας Διονύσιος που προσπαθεί να παραμείνει εκπαιδευτικός.\nΟ υπουργός παιδείας άραγε τι έχει να πει για αυτά; Ένα σας λέμε, πάρτε γρήγορα τα μέτρα σας προτού να είναι αργά, για τον μαθητή.


Το πήρε... απόφαση και ο Αγιούμπ - Ποια η κίνησή του • NewsPAO\nΤο πήρε… απόφαση και ο Αγιούμπ – Ποια η κίνησή του\nΟ Γιασίν Αγούμπ πολύ δύσκολα θα συνεχίσει στον Παναθηναϊκό και μετά τον Ιανουάριο, με τον Πιερ Ντρεοσί να ψάχνει ομάδα για τον παίκτη.\nΟ Γάλλος γενικός διευθυντής ενημέρωσε την πλευρά του Αγιούμπ πως δεν υπολογίζεται και ζήτησε τη συνεργασία του για να βρει ομάδα και να πάει σε πρώτη φάση ως δανεικός στο προσεχές μεταγραφικό παράθυρο.\nΣύμφωνα με τη Sportday, ο Ντρεοσί είναι σε επαφές με ομάδες απ’ την Ολλανδία και το Βέλγιο όπου θα μπορούσαν να ανοίξουν πόρτες για τον Αγιούμπ λόγω του καλού ονόματος που είχε χτίσει τα προηγούμενα χρόνια στα ολλανδικό γήπεδο και συζητάει το ενδεχόμενο δανεισμού του.\nΜάλιστα, και ο ίδιος ο παίκτης έχει δώσει εντολή στο γραφείο που τον εκπροσωπεί να αρχίσει την… έρευνα προκειμένου να βρεθεί νέα ποδοσφαιρική στέγη, καθώς ούτε ο ίδιος θέλει να παραμείνει στην Ελλάδα και να είναι παραγκωνισμένος.\nΑν τελικά βρεθεί λύση, τότε ο Παναθηναϊκός θα γλιτώσει ένα μέρος του συμβολαίου του ως τον Ιούνιο, ενώ σε περίπτωση που βρει τον εαυτό του, τότε το τριφύλλι θα μπορέσει να τον πωλήσει ή να γλιτώσει ολοκληρωτικά το συμβόλαιο του το τριφύλλι μετά το καλοκαίρι.\nΟ Χατζηγιοβάνης απόρησε με τον Μπόλονι\nΜπόλονι: "Σκέφτομαι να στείλω επιστολή στην FIFA και την UEFA"


Οι «φιλοι» της ηθελαν να τη θυσιασουν στον Σατανα – Ανατριχιλα για το δραμα της 18χρονης Ελληνιδας\nΑρχική σελίδαΚΟΣΜΟΣΟι «φιλοι» της ηθελαν να τη θυσιασουν στον Σατανα – Ανατριχιλα για το δραμα της 18χρονης Ελληνιδας\n- 26 Οκτωβρίου\nΟι λεπτομέρειες της υπόθεσης προκαλούν τρόμο για το τι είναι ικανός να κάνει ο άνθρωπος. Η 18χρονη Κρίστι Θεολόγου, μια κοπέλα ελληνικής καταγωγής που μένει στο Γιοχάνενσμπουργκ με τη μητέρα, την αδερφή και τους παππούδες της, δεν ενόχλησε ποτέ κανέναν. Ούτε προκάλεσε. Αλλά αυτό δεν είχε σημασία για εκείνους που της επιτέθηκαν. Εκείνους που ονομάζονταν φίλοι της....\nΗ 18χρονη Κρίστι που έζησε τον τρόμο και τώρα παλεύει να μείνει στη ζωή\nΟι πνεύμονες και ο λαιμός της Κρίστι έχουν καταστραφεί από τη φωτιά. Η 18χρονη κοπέλα νοσηλεύεται σε κώμα και δίνει μάχη για τη ζωή της\nΔυο νεαροί, σύμφωνα με τη Daily Mail, παραδόθηκαν στην αστυνομία, υπό την πίεση των γονιών τους. Αργότερα, παραδόθηκαν άλλοι δυο. Πρόκειται για τρία παιδιά 18 ετών και έναν 21χρονο, αναφέρει η εφημερίδα The Star. Οδηγήθηκαν ήδη στο δικαστήριο. Η υπόθεση θα εξεταστεί ξανά την 1η Νοεμβρίου και ως τότε θα κρατηθούν για να τους γίνουν κι άλλες εξετάσεις DNA.